Jaminan Anak Solehah, Ini 6 Perkara Yang Mak Ayah Perlu Jauhkan Dari Anak Perempuan

Anak merupakan anugerah yang terindah untuk ibu bapa sekaligus cabaran terbesar buat semua ibu bapa untuk membesarkan anak-anak agar menjadi seorang manusia yang berguna pada masa hadapan. Untuk membentuk anak yang baik, ibu bapa perlu bersedia daripada semua aspek. Bak kata pepatah melentur buluh biarlah dari rebungnya.
Keutamaan diberikan dalam membesarkan anak perempuan kerana lebih banyak cabarannya untuk mereka menjaga kehormatan diri. Perkara tersebut akan menjadi kerisauan buat semua ibu bapa apabila anak perempuan mereka semakin membesar.

Baca juga: Mak Ayah Dipuji Ajar Anak Buat Kerja Rumah Dari Kecil, Usia 7 Tahun Dah Pandai Gosok Baju Sekolah Sendiri!
JAUHILAH 6 PERKARA INI DARIPADA ANAK PEREMPUAN

Apakah bekal yang terbaik untuk seorang anak perempuan agar mereka beroleh kebahagiaan, pandai bawa diri, menyejukkan hati dan menjadi bakal isteri yang dicari-cari? Perkara yang paling penting dalam hidup seorang anak perempuan ialah persekitaran yang baik, selamat, mawaddah dan penuh dengan mahabbah.

Pesan Nabi SAW :
عن أبي سعيد الخدري ، أن النبي صلى الله عليه وسلم قال : « إياكم وخضراء الدمن » ، فقيل : يا رسول الله ، وما خضراء الدمن ؟ قال : « المرأة الحسناء في المنبت السوء »
Dari Abu Sa’id al Khudry radhiyallahu ‘anhu, Rasulullah shallallahu ‘alaihi wa sallam bersabda, “Jauhilah khadhraaad diman.”
Mereka berkata, “Apakah khadhraaad diman wahai Rasulullah?” Baginda bersabda, “Wanita cantik yang tumbuh dalam lingkungan buruk.”
Dalam hadith ini Rasulullah SAW menyatakan pentingnya background family seorang perempuan. Anak yang didik dengan kasar, bebas, persekitaran yang tidak sihat sangat memberi pengaruh kepada pembentukan karekter dan sifatnya. Ingat baik-baik pesan Imam Al-Ghazali di dalam kitabnya Ihya’ Ulumuddin (kitab Tassawuf yang terkenal).
JAUHI ANAK PEREMPUAN DARI 6 SIFAT INI:
1. Al-Annanah : Suka mengeluh dan malas.

Anak perempuan yang dimanjakan, banyak mengeluh dan suka mengadu. Buat-buat sakit, penat dan rasa terbeban dengan tugasan hariannya. Berpura-pura sakit kerana malas, banyak tidur dan menghabiskan masanya dengan hiburan semata-mata. Bekalkan anak-anak dengan ilmu agama, ilmu keduniaan, ilmu kehidupan, skill penting seperti masak, kemas rumah, menjaga kebersihan diri dan keluarga. Ajari mereka cara hidup yang susah dan berdikari. Hadiahkan mereka dengan kata-kata semangat dan pujian bukan dalam bentuk meterial semata-mata.
Sentiasalah berdoa, sedekahkah al-Fatihah untuk roh mereka setiap malam dan ajari mereka lazimi surah al-Qadr untuk selamat dari maksiat.
2. Al-Mananah: Suka mengungkit-ngungkit.

Setiap kebaikan yang dilakukan lalu disusuli dengan sikap mengungkit-ngungkit, akan menghilangkan pahala kebaikan. Ajar anak untuk jadi seorang yang ikhlas dan redha dengan setiap usaha yang dilakukan.
Terapkan nilai afektif, nilai murni dalam kehidupan seharian. Ia melatih anak-anak melakukan rutin harian dengan penuh rasa tanggungjawab dan tidak rasa terbeban. Disiplinkan mereka dengan jadual kehidupan yang teratur dari awal, jika sudah terlambat anak-anak akan mengatur kehidupannya dengan cara yang salah.
3. Al-Hananah : Merindui orang yang tidak sepatutnya.

Bahaya jika anak perempuan mula menaruh minat dan merindui seorang lelaki yang bukan pasangannya. Ia sedang menghampiri fitnah dan kerosakan. Rasa cinta, rindu dan suka itu tidak salah tapi mesti berada pada landasan yang betul. Penting ibu ayah terapkan rasa malu pada anak-anak perempuan agar peribadi dan akhlaknya sentiasa terjaga.
4. Al-Haddaqah : Boros dan suka berbelanja.

Habit ini boleh mengundang kecenderungan lain yang lebih bahaya. Jika tidak dapat penuhi keinginannya kerana tidak mampu dan keluarga tidak berduit mungkin anak ini akan sanggup berhutang, mencuri dan meminta-minta.
Ajari anak cara berjimat cermat, membeli apa yang perlu dan tidak mengikut nafsu. Menjadi bebanan yang sangat berat pada ibu ayah dan juga suaminya jika sifat boros ini tidak dikawal dengan baik.
5. Al-Barraqah : Imam Al-Ghazali mentafsirkan perkataan ini dengan dua makna

a) Melampau dalam berhias semata-mata untuk mendapat perhatian orang ramai. Perbuatan ini mempunyai unsur maksiat dan mendatangkan dosa. Sebaik-baik perhiasan ialah wanita solehah. Didik anak dengan sifat wasatiyyah iaitu bersederhana dari segala sudut. Sederhana ketika berhias dan berpakaian adalah lambang keindahan peribadi.
b) Bersifat selfish, pentingkan diri. Perumpamaan yang diberikan ialah menyembunyikan makanan yang sedap untuk dirinya dan tidak mahu berkongsi dengan orang lain termasuk ahli keluarga atau suaminya.
6. Al-Syaddaqah : Banyak bercakap perkara yang sia-sia.

Lidah punca ke Neraka, juga punca ke syurga. Latih anak-anak menggunakan bahasa yang sopan dan sedap didengar. Ibu ayah yang suka bergaduh depan anak-anak akan mempengaruhi perwatakan dan pemikiran anak.
Sumber: Facebook Aminah Mat Yusoff


Resipi Dadih Laici & Sumi Untuk Jamuan Kelas Anak, ‘Gerenti’ Satu Kelas Berebut!

Antara satu cabaran ibu setiap tahun adalah memikirkan hidangan apa nak disediakan ketika jamuan kelas anak. Nak masak beria, risau budak tak suka tapi nak hidang makanan simple pun, takut juga mereka tak layan. Sebenarnya, paling senang adalah sediakan ‘dessert’ kerana budak suka benda manis!
Tahun ini, ibu-ibu jangan risau.  Cuba sediakan ‘dessert’ kerana tak ada budak yang tolak benda manis. Jadi semestinya apa yang anda sediakan, mereka akan menikmati hidangan itu. Kalau asyik sediakan makanan berat seperti bihun goreng, dan spaghetti setiap tahun, pasti lama-kelamaan budak akan jemu. Jadi, jom ikuti perkongsian penulis mengenai resipi dadih laici dan sumi untuk jamuan kelas anak anda!

Baca juga: 12 Idea Snek & ‘Goodies’ Bebas Jajan Untuk Parti Kanak-kanak. Comel & Kreatif!
RESIPI DADIH LAICI DAN SUMI UNTUK JAMUAN KELAS ANAK

Bahan-bahan:

1 pek serbuk dadih segera perisa laici (boleh dapat 50 bekas kecil)
1 tin susu cair
100 gm gula
Sumi (boleh juga ganti dengan agar-agar/jelly)

Cara penyediaan:
1. Potong dadu sumi dan letakkannya dalam bekas kecil.
2. Untuk menyediakan dadih, masukkan air dalam periuk dan tunggu sehingga ia mendidih.
3. Kemudian, masukkan satu tin susu cair dan juga gula.
4. Apabila dadih dah suam atau sejuk, tuangkannya ke dalam bekas kecil berisi sumi tadi. Jika anda tuang ketika ia panas, sumi akan cair dan menghilang.
5. Dadih laici dan sumi akhirnya sedia untuk dihidangkan!

Selamat Mencuba!
Sumber: Facebook Nurul Huda Hashim via Masak Apa Hari Ni.. (MAHN)


Jamuan Raya Lebih Meriah Dengan 5 Resepi ‘Dessert’ Yang Enak Ni!

Dah nak raya ni, selain mencari lemang dan resepi rendang, kita tak boleh tinggal dessert betul tak?
Haa, tahun ini kita kena buat dessert meriah sikit. Barulah naik seri meja makan tu! Bukan setakat naik seri meja makan, entah-entah masa anda hidangkan itu pun dah ada orang yang ambil. Licin terus pinggan, tak sempat nak menghiasi meja makan.

Jadi untuk itu, kali ini kami nak kongsikan 5 resepi dessert menggunakan susu cair Ideal. Tetamu anda yang datang confirm terliur. Tunggu apa lagi? Jom saksikan video di bawah!

Ini 5 resepi dessert yang confirm buat tetamu anda terliur:
Resepi Rose Tres Leche

Seismik Makan
Bahan-bahan kek span:
– 4 biji telur
– 200g gula
– 150g tepung gandum
– 1 sudu kecil serbuk penaik
– 50 mentega (dicairkan)
– 30ml Sirap Ros F&N
Bahan-bahan isian susu:
– 250 Susu Sejat Penuh Krim IDEAL
– 120g susu pekat
– 120g krim
– 100g Sirap Ros F&N
Bahan-bahan topping krim putar:
– 250g krim putar
– 100g gula aising
– 3 sudu besar kacang pistachio (dicincang)
Cara-cara:

Alas dulang pembakar 10 inci dengan kertas pembakar. Sediakan 2 mangkuk bersih. Asingkan kuning telur dan putih telur ke dalam setiap mangkuk. Pukul kuning telur bersama separuh daripada gula sehingga kembang. Pukulkan putih telur dengan baki gula sehingga telur.
Masukkan tepung gandum dan serbuk penaik ke dalam adunan telur kuning dan kacau perlahan. Masukkan putih telur, mentega dan Sirap Ros F&N. Gaul perlahan sehingga sebati.
Tuangkan adunan ke dalam dulang pembakar. Bakar selama 20-30 minit pada suhu 180C. Keluarkan dari ketuhar dan sejukkan.
Untuk isian susu, campurkan semua bahan isian susu hingga sebati. Tuangkan adunan ke atas kek dan sejukkan selama 4 jam atau semalaman.
Putarkan krim bersama gula aising sehingga kembang. Sapukan ke atas kek dengan rata dan taburkan kacang pistachio yang telah dicincang. Sedia untuk dihidangkan.

Pavlova Jelly Cake
Seismik Makan
Bahan-bahan kek pandan:
– 120g Susu Sejat Penuh Krim IDEAL
– 95g susu pekat manis
– 100g minyak jagung
– 2 biji telur
– ¼ sudu kecil pewarna makanan hijau
– 100g tepung gandum
– 90g gula
– ½ sudu kecil serbuk soda
– ½ sudu kecil serbuk penaik
– ½ sudu kecil ekstrak pandan
Bahan-bahan jeli pavlova:
– 5g serbuk agar-agar
– 130g air
– 100g susu sejat penuh krim IDEAL
– 50g gula
– 1 biji putih telur
Bahan-bahan jeli koktel buah-buahan campuran:
– 100g koktel buah-buahan campuran (ditapis)
– 5g serbuk agar-agar
-150ml air
– 350ml sirap koktel buah-buahan campuran
Cara-cara:

Untuk membuat kek pandan, campurkan Susu Sejat Penuh Krim Ideal, susu pekat manis, minyak jagung, telur, ekstrak pandan dan pewarna makanan hijau ke dalam mangkuk dan gaul sehingga sebati.
Campurkan bahan-bahan lain untuk kek pandan ke dalam mangkuk yang lain. Masukkan adunan tadi dan gaul sehingga sebati.
Alaskan dulang pembakar dengan kertas parchment, dan tuangkan adunan ke dalam dulang pembakar. Kukus selama 20 minit. Ketepikan dan biarkan sejuk.
Untuk membuat jeli pavlova, pukul putih telur sehingga kembang. Gaulkan bahan baki ke dalam periuk dan reneh sehingga gula larut.
Tutup api, dan masukkan putih telur yang telah kembang tadi dan gaul sehingga sebati.
Tuangkan adunan ke dalam dulang pembakar. Biarkan sejuk dan simpan ke dalam peti sejuk selama 30 minit.
Untuk membuat campuran jeli koktel buah-buahan, campurkan semua bahan ke dalam periuk, dan reneh sehingga gula larut.
Tuangkan adunan campuran jeli koktel buah-buahan di atas jeli pavlova dan simpan kek ke dalam peti sejuk selama 4 jam sebelum dihidang.

Sum sum
Seismik Makan
Bahan-bahan sum sum susu:
– 200g Susu Sejat Penuh Krim IDEAL
– 60g minyak jagung
– 320ml Aar
– ½ sudu kecil garam
– 60g tepung beras
Bahan-bahan sum sum pandan:
– 6 keping daun pandan
– 340ml air
– 200g Susu Sejat Penuh Krim IDEAL
– 60g minyak jagung
– ½ garam
– 60g tepung beras
Bahan-bahan sirap gula melaka:
– 300g gula melaka
– 100ml air
Cara-cara:

Untuk membuat sum sum susu, campurkan semua bahan sum sum susu dalam periuk. Masak dengan api sederhana kacau-kerap hingga pekat.
Untuk membuat sum sum pandan, kisarkan daun pandan dengan air. Tapiskan air daun pandan dan campurkan air pandan dengan bahan lain dalam periuk. Panaskan adunan dengan api sederhana, kacau hingga pekat.
Campurkan gula melaka dan air ke dalam periuk dan reneh sehingga gula melaka larut sepenuhnya.
Masukkan sum sum pandan ke dalam 4 gelas secara sama rata. Ratakan satu lapisan biskut susu ke atas sum sum pandan.
Masukkan satu lapisan sum sum susu dan tuang sedikit air sirap gula melaka ke atas pandan susu.
Taburkan sedikit kelapa kering untuk hiasa. Dan siap!

Pandan Bambolone Gula Melaka Custard
Seismik Makan
Bahan-bahan krim isian:
– 150g gula melaka
– 250 Susu Sejat Penuh Krim IDEAL
– 250g air
– 30g tepung kastad
– ½ sudu kecil garam
Bahan-bahan doh:
– 250g air
– 4 keping daun pandan
– 75g gula pasir
– 11g yis
– 500g tepung gandum
– 3 biji telur
– 1 sudu kecil garam
– 100g Susu Sejat Penuh Krim IDEAL
– 90g mentega (dicairkan)
– 100g gula kastor (untuk salutan)
– Minyak masak (untuk menggoreng)
Cara-cara untuk krim isian:

Campurkan bahan-bahan krim isian ke dalam satu periuk.
Masak gunakan api perlahan. Angkat dan biarkan sejuk. Simpan dalam peti sejuk selama 4 jam. Masukkan krim isian ke dalam beg paip.

Cara-cara untuk doh:

Kisar daun pandan dengan air dalam pengisar, tapis cecair daun pandan yang telah dikisar untuk mendapatkan ekstrak pandan.
Masukkan bahan kering untuk doh ke dalam pengisar, campurkan bahan-bahan secara lembut.
Masukkan semua bahan cecair kecuali mentega. Gaulkan semua bahan dalam kelajuan sederhana sehingga doh sudah tidak melekat pada bekas pengisar. Tuangkan mentega lalu sambung uli sehingga menjadi doh.
Griskan bekas plastik dengan minyak dan kembangkan doh sehingga naik 2 kali ganda.
Bahagikan kepada doh kepada saiz 50g. Bulatkan doh lalu letakkan diatas dulang yang berlapik kertas baking dan susun dengan jarak yang bersesuaian.
Panaskan minyak dengan api sederhana dan goreng doh sehingga keperangan kedua belah bahagian donut. Gaul dan salut donut dengan gula dan buatkan lubang kecil di donut.
Masukkan krim isian ke dalam donut. Anda boleh menghiaskan bomboloni dengan gula melaka atau krim dan sedia untuk dihidangkan.

Caramel Flan Chocolate Cake
Seismik Makan
Bahan-bahan karamel:
– 100g gula
– 2 sudu besar air
Bahan-bahan lapisan flan:
– 250g Susu Sejat Penuh Krim IDEAL
– 200g susu pekat
– 3 biji kuning telur
– 1 sudu kecil esen vanila
Bahan-bahan lapisan kek coklat:
– 175g Susu Sejat Penuh Krim IDEAL
– 140g susu pekat
– 150g minyak masak
– 140g gula
– 80g serbuk coklat
– 3 biji telur
– 80g tepung gandum
– ¾ sudu kecil serbuk soda
– ¾ sudu kecil serbuk penaik
Cara-cara:

Mula-mula sediakan karamel. Tuangkan air dan gula ke dalam kuali. Panaskan gula dalam kuali hingga perang. Tuangkan karamel ke dalam loyang bulat 8 inci.
Campurkan semua bahan flan dan sebatikan. Kemudian tapis bancuhan flan ke dalam loyang karamel tadi. Balut dengan foil aluminium dan kukus selama 25 minit.
Gaulkan semua bahan kek coklat, tuangkan adunan ke dalam loyang lapisan flan tadi. Balut dengan foil aluminium dan kukus selama 45-60 minit.
Biarkan kek sejuk sebelum keluarkan daripada acuan.
Hidangkan dengan segera atau sejukkan kek semalaman untuk rasa yang lebih sedap! Selamat mencuba.

Tunggu apa lagi? Jom meriahkan meja makan masa raya nanti!
Untuk pengetahuan anda, Susu Sejat Penuh Krim IDEAL ini mengandungi 100% rasa susu lemak berkrim dan berbeza dengan evaporated full cream milk lain yang berada di pasaran.
Diperkayakan dengan sumber Vitamin A dan D3, Susu Sejat Penuh Krim IDEAL ini juga tanpa tambahan minyak sawit dan sesuai untuk penggunannya dalam kulinari dan penyediaan bagi pencuci mulut.


Alif Satar Puji Mall Sediakan Nappy Room Di Tandas Lelaki- “Tukar Lampin Anak Bukan Kerja Mak Je..”

Baru-baru ini selebriti terkenal dan juga seorang ayah, Alif Satar telah memuatnaik satu gambar di laman Instagramnya yang mendapat impak positif dalam kalangan ramai. Posting berkenaan amat berkait rapat dengan situasi yang dihadapi oleh ibu dan ayah apabila ingin menukar lampin di pasaraya.
Baca juga: Anak Dah Banyak Ajak Tonton Movie? Ini Lokasi Panggung Wayang Mesra Kanak-Kanak

ALIF SATAR PUJI MALL SEDIAKAN NAPPY ROOM DI TANDAS LELAKI
“Paling happy bila nappy room kat mall..senang untuk bapak-bapak. Kalau tak, most places letak tempat nappy change in the ladies WC. Good job IPC”

Rupanya, ramai dalam kalangan warganet yang berkongsikan kelegaan yang sama seperti Alif Satar apabila pasaraya besar menyediakan kemudahan ‘nappy room’ di tandas lelaki juga. Ini amatlah penting supaya menyedarkan tanggapan orang ramai bahawa tugas menukar lampin bukan hanya kerja si ibu sahaja.

“BUKAN KERJA MAK JE..”

Ada juga dalam kalangan warganet yang meninggal komen bahawa di Sweden, dia juga sering melihat si ayah yang sering menukar lampin anak-anak apabila keluar berjalan-jalan. Jadikan perkara ini normal supaya tugas tidak terhad kepada si ibu atau ayah sahaja, malah jadikan tugas ini sebagai kebiasaan buat dua-dua pihak.

Sumber: Alif Satar


Jangan Abaikan! Ini 6 Petanda Tempat Anda Bakal Dilanda Banjir

Banjir yang berlaku di sekitar Lembah Klang dan beberapa buah negeri lain sememangnya di luar jangkaan sehingga menyebabkan ramai terperangkap di dalam rumah dan tidak sempat keluar untuk menyelamatkan diri.
Bagi mengelakkan perkara tidak diingini berlaku, berikut merupakan beberapa petanda penting tempat anda bakal dilanda banjir seperti perkongsian Ommar Abd Aziz. Diharapkan sedikit sebanyak perkongsian beliau dapat memberi manfaat di masa hadapan.

Baca juga: Cara Buat Benteng Air, Kurangkan Kesan Air Banjir Masuk Rumah!
JANGAN ABAIKAN! INI 6 PETANDA TEMPAT ANDA BAKAL DILANDA BANJIR
Dulu ada orang share dengan aku pasal benda ni. tapi aku lalai. Tanda-tanda tempat korang bakal banjir teruk:

1. Walaupun hujan dah berhenti.

2. Mula mula air jernih. masa ni kita akan terpesona.

3. Beberapa jam selepas itu, air akan mula keruh. Ini tanda yang patut anda bersiap sedia untuk berpindah.

4. Air jadi kuning dan berkeladak dan bersampah. Ini tanda anda patut segera keluar dari kawasan tersebut (aku terlambat sebab no. 6)
5. Bergantung pada tempat. Ada tempat 1 jam naik seinci. Ada yang naik sekaki terus.

6. Paling penting! Abaikan perasaan sayang nak tinggalkan rumah. Akhirnya terpaksa pihak JPAM menyelamatkan anda.
Jangan lupa untuk kunci pintu rumah, tutup suis utama dan kalau boleh cabut fuis utama sebelum keluar. Sumbat lubang ekzos, dan cabut terminal bateri kereta yang ditinggalkan. Parking ditempat yang tinggi.

Semoga kita dapat bertindak lebih awal dan mengelakkan diri daripada terperangkap. Cari kawasan selamat. Semoga bermanfaat!
Sumber: Facebook Ommar Abd Aziz


Jangan Ambil Lewa Bila Gigi Anak Berlubang, Ini Perkara Yang Anda Perlu Henti Berikan Kepada Anak!

“Mama, sakit gigi lah”
 “Alamak, gigi adik berlubang ni, jom kita pergi check dekat klinik”
APA ITU KARIES SUSU
http://duniasahip.blogspot.my/

Karies susu atau lebih senang untuk difahami ialah masalah gigi berlubang adalah perkara normal yang akan berlaku bagi sesiapa sahaja. Tambah pula bagi kanak-kanak. Menurut WHO (2012), 60-90% anak usia sekolah dan hampir 100% orang dewasa di seluruh dunia mengalami karies gigi. Data National Health and Nutrition Examination Survey tahun 1999-2004 menunjukkan bahawa 27,9% anak usia 2-5 tahun dan 51,17% anak usia 6-11% di Amerika Serikat mengalami karies pada gigi sulungnya.
PERKONGSIAN PENGALAMAN ANAK MASALAH KARIES SUSU

Ramai yang bertanya kenapa gigi akil perlu dibuang? Saya kongsikan di sini supaya kita semua mengambil iktibar.

Sebenarnya bukan salah anak pun. Tapi salah ibu bapa. Kenapa? Sebab gigi akil rosak kerana kecuaian saya dan kekurangan ilmu tentang penjagaan gigi. Akil kena karies susu. Giginya hancur kerana suka hisap botol waktu tidur. Ditambah pula susah nak gosok gigi. Puas berperang. ( punca dari ibu bapa iaitu saya juga sebab tak didik sedari bayi). Bila dia dah putus susu badan, kami beri susu formula.
www.facebook.com/nurul.s.zainudin.5
Mulanya terfikir juga nak bagi susu kotak je, tapi suami kata tak apa, kita bagi yang terbaik pada akil. Insyaallah duit boleh cari. Fikir kami saat itu. Maklumlah anak pertama, tiada ilmu penyusuan. Rupanya sangkaan kami meleset jauh. Kalau kami teruskan niat bagi susu kotak, mungkin selamat gigi akil sebab akil tak boleh minum sambil tidur. Bila bancuh susu dalam botol, dia sedaplah bawa ke tidur. Dan akil sangat kuat menyusu. Satu malam 2 3 kali bangun nak susu. (Antara punca saya tak cukup tidur juga). Banyak kesan buruk dari tabiat menyusu botol kuat. Pertama, bila dia kemam dalam mulut semalaman, bakteria mulut dan gula dalam susu akan jadi berasid lalu menghakis giginya.
HILANG SELERA MAKAN…
www.twiniversity.com
Kedua, akil jadi tak selera makan makanan lain. Asyik minum susu je. Ketiga, duit banyak habis beli susu. Bukan murah susunya. Tambahan pula kami tak didik akil gosok gigi dari bayi. Bila dah besar memang susah nak paksa. Bila dia nangis meraung, saya lembut hati. Nampak tak, anak tak salah. Saya yang salah. Tapi alhamdulillah saya cepat sedar. Banyak kali saya bawa ke klinik. Akhirnya saya ke klinik pergigian kesihatan dan minta direfer ke hospital. Barulah nampak jalan untuk sembuhkan gigi akil.
HENTIKAN SUSU ANAK
www.babycenter.com
Yang rosak teruk memang perlu diremove. Dan saya berhentikan terus susu akil. Ramai juga kata susu tak salah. Tapi pada saat ini, amat sukar kalau saya tak hentikan susu akil. Makin parah giginya. Dan dah terlewat untuk didik ubah tabiat minum susu di waktu malam. Jalan terbaik,hentikan susu botol. Hasilnya dia kuat makan dah.
Jadi sahabat sekalian, jom kita betulkan cara yang salah. Jom tambah ilmu tentang penjagaan gigi. Dan yang mana gigi anak dah rosak, cepat-cepatlah bawa ke klinik. Ikut nasihat mereka. Jangan tangguh.
http://www.thedentalcheck.com/
Sekian,
Mama akil yang masih rasa bersalah
Ps: sebelum gigi dia rosak, akil memang tak makan coklat atau benda manis. Totally susu. Dan jangan ingat susu botol je, susu badan pun kalau anak kerap mengempeng boleh kena karies jugak. Jadi semua perkara kena besederhana.
Sumber: Nurul Shazalina Zainudin


Jangan Ambil Mudah Bila Badan Kurang Air. Ketahui Tanda-Tanda Dehidrasi Untuk Selamat!

Apabila difikirkan semula, apa yang anda perlukan untuk hidup? Makanan atau air? Kedua-duanya adalah penting tetapi anda perlu tahu bahawa air adalah sumber yang paling penting kepada semua hidupan. Hampir 60 peratus badan manusia adalah terdiri daripada air.
Setiap hari, manusia perlu minum air dengan cukup untuk hidup. Sudah tentu peratusan air adalah berdasarkan umur dan kondisi badan seseorang. Secara amnya, seorang lelaki dewasa memerlukan 3 liter air manakala seorang perempuan dewasa memerlukan 2.2 liter air sehari. Namun, masih ramai dalam kalangan kita tidak tahu bahawa ini adalah tanda-tanda badan anda mengalami dehidrasi. Awas jika anda mengalaminya!

1. Mulut, kulit dan mata rasa kering
http://efekancoskunseven.com/
Percaya atau tidak jika badan anda kekurangan air, maka ia akan terserlah melalui kulit. Jarang berpeluh akibat kurang minum air boleh menyebabkan segala toksin terkumpul dalam badan. Tahu atau tidak, jika anda susah untuk mengeluarkan air mata juga adalah salah satu tanda badan kekurangan air.

2. Kurang kekerapan ke tandas, air kencing berwarna gelap dan pekat
http://all-free-download.com/

Tanda yang paling mudah untuk anda kenalpasti badan kekurangan air atau tidak adalah kekerapan ke tandas. Kurang membuang air kecil boleh membawa risiko penyakit kerana segala toksin terkumpul di dalam badan. Air membantu untuk melancarkan sistem urinari kita supaya segala toksin dapat dikeluarkan secara natural. Jika anda hanya pergi ke tandas untuk membuang air kecil hanya satu ke dua kali sehari, maknanya anda perlu minum air dengan lebih banyak lagi.
Warna air kencing adalah salah satu penanda aras tahap dehidrasi badan anda. Jika warna air kencing anda kuning pekat atau berwarna coklat, itu bermakna anda berada di tahap dehidrasi yang bahaya. Cuba latih diri untuk minum dua gelas air sebelum tidur untuk perjalanan sistem urinari yang normal.
3. Risiko darah tinggi
www.aatmastudio.com
Dehidrasi menyebabkan darah menjadi pekat dan perjalanan saluran darah akan menjadi lambat. Selain dari itu, kandungan sodium atau garam dalam saluran darah juga akan meningkat sekiranya badan kekurangan air. Apabila anda terdedah dengan masalah darah tinggi, anda juga mungkin akan terdedah dengan risiko penyakit lain juga.
4. Rasa lapar walaupun baru sudah makan
www.aatmastudio.com
Rasa lapar adalah perkara biasa yang menandakan bahawa anda perlu makan. Tetapi, situasi ini juga agak mengelirukan kerana ia mungkin petanda badan anda sedang mengalami dehidrasi. Dehidrasi mempunyai ‘trick’ tersendiri apabila membuat badan anda berasa lapar sedangkan apa yang perlu adalah minum air dengan secukupnya. Anda boleh cuba minum segelas air jika perut berasa lapar dan jika rasa lapar hilang, maka anda mengalami dehidrasi.
5. Masalah penghadaman
www.reference.com
Air membantu segala sistem di dalam badan beroperasi secara normal termasuklah sistem penghadaman. Kurangnya pengaliran air dalam badan juga boleh menyebabkan anda mengalami masalah sembelit. Apabila badan berada dalam keadaan kering, usus besar menyerap air daripada makanan yang anda makan. Justeru, situasi ini boleh menyebabkan anda terdedah dengan risiko pelbagai penyakit seperti sembelit, refluks asid, ulser, dan isu-isu pencernaan yang lain.
6. Masalah kulit
http://vkool.com/
Tanda jelas anda mengalami dehidrasi akan terpancar dari sudut luaran badan terutamanya kulit. Hal ini kerana, air membantu untuk ‘detox’ dan hidrat kulit supaya sentiasa nampak sihat. Selain dari mengalami masalah jerawat, anda juga boleh berisiko penyakit-penyakit seperti ekzema dan psoriasis.


Jangan Ambil Mudah, Ini Diet Yang Sesuai Diamalkan Untuk Penghidap Sakit Gout

Pesakit gout sahaja yang tahu bertapa peritnya sakit yang dialami. Malah sakit gout bukan sahaja boleh dihadapi oleh golongan tua tetapi golongan muda juga boleh mengalaminya. Kesakitan itu akan dirasai di bahagian sendi sekaligus akan membengkak.
Haa, pasti ada yang perasan kan dalam golongan pesakit gout akan kurus? Hal ini kerana pesakit gout ini khuatir atau lebih berjaga-jaga dalam setiap pengambilan pemakanan seharian mereka kerana takut menahan kesakitan di kemudian hari.

Baca juga: Teknik Betul Masak Daging Untuk Orang Ada Sakit Gout
ISTILAH DIET BAGI PESAKIT GOUT

Gout adalah satu bentuk artritis yang boleh menyebabkan seseorang menghadapi kesakitan yang teruk dan bengkak pada bahagian sendi. Hal ini kerana terdapat pengumpulan asid urik yang tinggi di dalam badan hasil daripada pemecahan bahan kimia purin yang hadir secara semulajadi bagi sesetengah jenis makanan dan dapat disingkirkan melaluli air kencing.

Diet adalah salah satu cara untuk menurunkan paras asid urik dalam darah. Namun begitu, ia tidak boleh menyembuhkan sakit gout akan tetapi boleh menurunkan risiko serangan gout serta melambatkan kerosakan sendi. Walau bagaimanapun, pesakit gout masih memerlukan ubat-ubatan bagi mengawal kesakitan yang diamali sekaligus dapat menurunkan paras asid urik.
Tujuan Pengurusan Pemakanan Pesakit Gout:

-Mencapai berat badan ideal dan tabiat pemakanan yang baik.
-Mengelakkan sesetengah (tidak semua) makanan yang tinggi kandungan purin.
-Mengambil makanan yang baik dan membantu mengawal paras asid urik.
Prinsip asas diet bagi pesakit gout:

Penurunan berat badan– Berlebihan berat badan meningkatkan risiko untuk menghidap gout. Kajian mencadangkan penurunan kalori dan berat badan boleh menurunkan paras asid urik dan mengurangkan serangan gout. Penurunan berat badan juga akan mengurangkan tekanan terhadap sendi-sendi.
Karbohidrat kompleks– Makan buah-buahan dan sayur-sayuran segar serta bijirin penuh yang membekalkan karbohidrat kompleks. Elakkan makanan dan minuman yang ada kandungan sirap jagung tinggi-fruktosa (high-fructose corn syrup), serta hadkan meminum jus buah-buahan yang semulajadi manis. Metabolism fruktosa dalam badan akan menghasilkan asid urik seterusnya meningkatkan parasnya dalam darah.
Minuman– Kekalkan hidrasi dengan meminum banyak air kosong.
Lemak– Elakkan pengambilan lemak tepu daripada daging, daging terproses, lemak ayam/itik dan produk tenusu tinggi-lemak
Protein– Pilih bahagian daging/ayam tanpa lemak, produk tenusu rendah lemak dan kekacang sebagai sumber protein.
Saranan makanan atau suplemen yang lebih khusus:

Organ dalaman – Elakkan pengambilan organ dalaman seperti hati, paru, perut, limpa dan lain-lain, ia mengandungi paras purin yang tinggi dan meningkatkan paras asid urik dalam darah.
Daging merah – Hadkan pengambilan daging lembu, kambing dan khinzir.
Makanan laut – Sesetengah jenis makanan laut seperti ikan bilis, kerang kerangan, sardin dan ikan tongkol mengandungi purin yang lebih tinggi berbanding yang lain. Akan tetapi, kebaikan pengambilan ikan adalah lebih banyak berbanding risiko bagi pesakit gout. Oleh itu, pengambilan ikan secara sederhana adalah disarankan.
Sayur-sayuran tinggi purin – Kajian telah menunjukkan bahawa kandungan purin dalam sayur-sayuran seperti bayam, asparagus, bunga kobis tidak meningkatkan risiko serangan gout.
Alkohol – Bir dan likuor meningkatkan risiko penyakit gout dan serangan gout berulang. Pengambilan wain secara sederhana pula tidak meningkatkan risiko serangan gout. Elakkan alkohol semasa serangan gout berlaku, dan hadkan alkohol, terutamanya bir pada masa lainnya.
Makanan dan minuman manis bergula – Hadkan atau elakkan makanan manis bergula seperti bijirin manis, kuih muih manis dan roti/bakeri. Hadkan pengambilan jus buah-buahan yang semulajadi manis.
Vitamin C – Vitamin C mungkin membantu menurunkan paras asid urik. Bincang dengan doktok atau pegawai dietetik tentang kesesuaian suplemen tambahan 500 mg vitamin C dengan diet serta pelan perubatan anda.
Kopi – Terdapat kajian yang mencadangkan pengambilan kopi secara sederhana berkemungkinan membantu penurunan risiko gout. Namun, pengambilan kopi mungkin tidak sesuai jika anda mempunyai masalah perubatan yang lain. Berbincanglah dengan pegawai dietetik untuk menentukan kesesuaian jumlah kopi dalam diet anda.
Sumber: MyHEALTH


Jangan Ambil Mudah Jika Anda Ada Masalah Pencernaan. Ini Mungkin Terjadi Kepada Anda…

Kau ni tak faham ke?! Aku takde mood la pagi ni. Aku dahlah tak makan daripada semalam, perut pula asyik meragam!

Anda pernah alami situasi ni? Tiba-tiba rasa nak marah orang sekeliling bila lapar ataupun perut meragam? Senang cakap mood swings lah! Tapi, tahukah anda sebenarnya emosi yang terganggu adalah disebabkan oleh masalah kesihatan saluran pencernaan?
APA KAITAN SALURAN PENCERNAAN DENGAN KESIHATAN?

Jika anda beranggapan saluran pencernaan hanya untuk mengenyangkan perut dan memberikan anda bekalan tenaga, anda sebenarnya silap!
Sistem pencernaan memainkan peranan dalam membantu penyerapan nutrien makanan serta menyingkirkan agen memudaratkan iaitu toksin, alergen dan mikroorganisma bahaya. Pencernaan yang sihat mempengaruhi emosi, sistem imun dan kesihatan secara keseluruhannya.

Neurotransmiter, sistem penghadaman menghasilkan 95 peratus serotonin, iaitu hormon yang mempengaruhi emosi dan digunakan juga dalam proses penghadaman. Inilah penyebab emosi anda terganggu kalau anda mempunyai masalah penghadaman.
Bagi mengekalkan sistem penghadaman yang baik, anda boleh meningkatkan jumlah bakteria baik dengan mengambil probiotik iaitu bakteria baik yang memberi manfaat kepada kesihatan.
KENAPA PROBIOTIK PENTING UNTUK SISTEM PENGHADAMAN?

Ada lebih kurang 100 trilion bakteria hidup dalam tubuh manusia. Di saluran pencernaan saja, ada lebih daripada 400 spesies bakteria. Di sinilah probiotik memainkan peranan untuk melindungi sistem pencernaan daripada jangkitan organisma.
Selain itu, probiotik bertindak sebagai ejen bagi membantu dan melindungi sel perut daripada serangan bakteria jahat serta menguatkan sistem imunisasi usus. Fungsi penting probiotik pada sistem pencernaan semestinya untuk membantu pelawasan. Bukan buah-buahan dan sayuran saja yang penting untuk sistem penghadaman, probiotik pun kena ada juga!
Tapi, bagaimana nak pastikan pengambilan probiotik anda mencukupi untuk penjagaan usus?
Tingkatkan kesihatan usus dengan BiO-LiFE, jenama yang dipercayai lebih 10 tahun!

Jawapannya ada pada BiO-LiFE, jenama probiotik yang diuji secara klinikal dan telah berada di pasaran lebih 10 tahun. BiO-LiFE telah diformulasi secara khusus bagi membantu sistem penghadaman anda.

Anda juga sebenarnya boleh melakukan pemeriksaan sistem penghadaman secara atas talian di laman web rasmi BiO-LiFE. Anda hanya perlu menjawab beberapa soalan mudah tentang sistem penghadaman, untuk mengetahui sama ada anda mempunyai masalah pencernaan atau sebaliknya. Mudah kan?
PERLINDUNGAN TERBAIK USUS HANYA DENGAN BiO-LiFE!
Kalau anda pentingkan kesihatan saluran pencernaan, pastikan usus anda mendapat perlindungan probiotik daripada BiO-LiFE. Anda boleh memilih perlindungan probiotik yang terbaik untuk anda diantara Advanced Multiblend Probiotix (kesihatan pencernaan umum) atau Probi LP299V(perut sensitif seperti Sindrom Rengsa Usus-Irritable Bowel Syndrome (IBS)).

Kesihatan Pencernaan Umum

Mengandungi 7 jenis probiotik
Bersaing dengan bakteria berbahaya untuk bilangan tapak yang mengikat terhad
Mengembalikan keseimbangan mikroflora pada usus
Meningkatkan penghadaman
Meningkatkan penyerapan nutrien

Perut Sensitif
Probiotik L. plantarum 299V telah dikaji secara klinikal dengan meluas dan ia membuktikan dapat mengurangkan simptom perut sensitif (IBS).

Menyokong dan menguatkan sel usus
Kurangkan pertumbuhan bakteria berbahaya
Menggalakkan pertumbuhan bakteria bermanfaat

Kalau anda nak dapatkan perlindungan menyeluruh untuk kesihatan sistem penghadaman, anda boleh dapatkan BiO-LiFE di farmasi berdekatan atau kalau anda nak tau lebih lanjut tentang produk BiO-LiFE anda boleh terus ke laman web rasmi BiO-LiFE.


Jangan Ambil Mudah Kerap Bersin & Sakit Kepala, Doktor Pesan Ini Bukan Selsema Biasa Tapi….

Mengalami masalah resdung sememangnya membuatkan penghidap berasa tidak selesa, resdung merupakan radangan pada sinus atau rongga disebabkan oleh jangkitan kuman. Sinus atau rongga yang sihat dipenuhi dengan udara namun apabila tersumbat dan dipenuhi dengan cairan, kuman akan tumbuh dan menyebabkan jangkitan, selain daripada orang dewasa kanak-kanak juga boleh mengalaminya. Dr. Nimelesh telah berkongsikan bebenang mengenai simptom dan tips untuk mengawal resdung menerusi laman Twitternya.
RESDUNG ATAU SELSEMA BIASA

Dianggarkan 60% daripada rakyat Malaysia sebenarnya mengalami masalah resdung namun tidak merujuk kepada Klinik Kesihatan kerana menyangkakan mereka hanya mengalami selsema biasa. Resdung boleh dikawal dengan ubat-ubatan yang betul daripada pihak doktor yang merawat anda. Tegasnya lagi, adalah penting berjumpa dengan doktor dan bukan sewenang-wenangnya mengambil ubatan tanpa konsultasi doktor.
SIMPTOM-SIMPTOM RESDUNG

Perhatikan simptom-simptom tersebut sama ada terjadi atas diri anda mahupun insan terdekat bagi mendapatkan rawatan dan meringankan ketidakselesaan serta mengelakkan resdung lebih teruk kelak. Beliau juga menjelaskan bahawa resdung boleh disebabkan oleh virus, bakteria, kulat, alahan, iritasi kimia atau ketumbuhan dalam hidung ‘polyp’. Beliau turut menyarankan penghidap masalah resdung berjumpa dengan pihak doktor untuk mengenal pasti punca resdung kerana resdung sebenarnya boleh menganggu kehidupan dan aktiviti seharian kita. Segera ke Klinik Kesihatan bagi mendapatkan rawatan.

TIPS UNTUK MENGAWAL RESDUNG

Masalah resdung boleh dikawal dengan mengikut tips-tips yang diberikan oleh beliau, jika hidung anda terlalu sensitif dengan bulu pada binatang, elakkan daripada memelihara atau berdekatan dengannya atau jika hidung anda juga sangat sensitif dengan habuk, anda boleh memakai penutup hidup termasuklah apabila ingin mengemas rumah. Beliau mengingatkan untuk berjumpa dengan doktor bagi dapatkan rawatan. Terdapat juga sesetengah masalah resdung yang akan dirujuk kepada pakar ENT iaitu Pakar Hidung, Telinga dan Mulut sekiranya perlu.
NETIZEN TURUT TANYAKAN SOALAN

Bersin yang berterusan dan kerap menurutnya juga merupakan antara simptom resdung. Tambahnya juga lagi, penggunaan air humidifier boleh membantu mengurangkan resdung yang dialami namun bergantung kepada sesetengah kes.
Sekiranya anda mahupun keluarga dan kenalan mengalami simptom-simptom tersebut segera berjumpa dengan pihak doktor bagi mendapatkan ujian fizikal untuk diagnosis dan mendapatkan rawatan yang tepat supaya masalah resdung yang dialami dapat dirawat.
Sumber: Dr. Nimelesh


Jangan Ambil Mudah, Masak Lemang Dalam Tin Boleh Bahayakan Kesihatan – KKM

Perkongsian resepi di media sosial telah menjadi satu trend dalam keadaan sekarang. Boleh dikatakan setiap hari pasti akan ada pelbagai resepi yang dikongsi. Disebabkan itu juga, satu page masakan telah ditubuhkan di laman Facebook bagi menyenangkan orang ramai bertukar resepi. Scroll sahaja page tu, pasti ada resepi yang anda cari.
Antara resepi menarik perhatian ialah resepi lemang, tetapi yang lainnya ianya dimasak dalam tin minuman. Lain daripada yang lain dan ada yang mengatakannya lebih mudah untuk memasak lemang. Tidak perlu keluar beli atau pergi cari buluh untuk masak lemang. Tetapi, ianya tidaklah semudah yang kita lihat. Kementerian Kesihatan Malaysia melalui laman Facebook mereka telah mengeluarkan kenyataan mengenai lemang yang dimasak dalam tin ini.

Bahaya Jika Bahan Kimia Bertindak Balas

Baru je masuk bulan puasa tapi ramai dah tak sabar nak makan lemang. Beberapa hari lepas, ada ternampak orang kongsi mengenai cara masak lemang dalam tin minuman. Tin memang digunakan secara meluas sebagai salah satu teknik pembungkusan makanan/minuman yang selamat tetapi Tin tersebut tidak dibuat untuk digunakan semula sebagai bekas memasak.

Kau orang tahu tak sebenarnya masak lemang dalam tin minuman adalah tidak selamat! Kalau masakan tak jadi, boleh post dalam group Facebook tapi kalau masakan tak selamat, boleh membahayakan Kesihatan! Jadi dalam keseronokan kita memasak, sentiasa pentingkan KESELAMATAN MAKANAN! KESELAMATAN MAKANAN ADALAH TANGGUNGJAWAB KITA BERSAMA!

Itu dia. Info yang selama ini kita tidak ambil berat. Nampak cara memasaknya senang tetapi apa yang kita tidak tahu ialah bahayanya itu yang akan memberi kesan kepada kesihatan kita sendiri. Sama sama ambil langkah keselamatan. Jangan suka hati nampak resepi yang mudah dan senang begitu terus kita cuba.
Sumber : Kementerian Kesihatan Malaysia


Jangan Ambil Mudah Tumbesaran Anak! Cuba Kuiz Ini Bagi Mengesan Masalah Kekurangan Nutrisi

Tahukah anda 1 daripada 5 orang kanak-kanak di Malaysia mengalami masalah bantut? Malah ianya dikesan lebih serius dalam kalangan kanak-kanak di pantai timur dengan anggaran 1 daripada 3 orang kanak-kanak di sana menghadapi masalah tumbesaran.
Sekiranya masalah bantut tidak ditangani dari awal dikhuatiri ia mampu mempengaruhi perkembangan otak anak-anak. Lebih parah lagi, ia juga berpotensi untuk berlarutan bagi jangka masa panjang dan diwarisi generasi akan datang.

Jawab Kuiz Ringkas Dugro Untuk Mengetahui Sama Ada Si Manja Mengalami Masalah Kekurangan Nutrisi
Bagi membendung permasalahan ini, Dugro tampil dengan saringan ringkas untuk membantu ibu bapa mengesan masalah kekurangan nutrisi di peringkat awal yang mana merupakan salah satu punca utama terjadinya bantut.

Kuiz ringkas ini terdiri daripada 4 soalan mudah dan tidak memerlukan sebarang ukuran ketinggian mahupun kiraan timbangan berat badan si kecil.

Klik di sini untuk akses ke Kuiz Tumbesaran Dugro.

DUGRO® SURE & DUGRO® COMPLETE MENGANDUNGI NUTRISI UNTUK TUMBESARAN OPTIMUM!
Menurut laporan CodeBlue, kadar bantut dalam kalangan kanak-kanak di kawasan bandar dan pedalaman adalah lebih kurang sama dengan anggaran 19 peratus dan juga 23 peratus. Peratus ini akan terus meningkat jika tiada langkah pencegahan dijalankan.
Oleh itu, ibu bapa perlulah lebih serius dalam memastikan anak-anak menerima nutrisi harian yang secukupnya  untuk menyokong pertumbuhan dan perkembangan Si Manja! Kami sarankan pengambilan susu Dugro® Sure ataupun Dugro® Complete yang dirumus dengan pelbagai nutrisi bermanfaat untuk tumbesaran fizikal optimum.

Dugro® Sure dilengkapi dengan nutrien tumbesaran tinggi seperti Protein, Kalsium, Vitamin D serta Zink. Malah ia diperkaya dengan serat dan DHA bagi menyokong tumbesaran fizikal.
Dugro® Sure mempunyai dua varian rasa iaitu asli dan juga madu. Sesuaian untuk si kecil yang berusia sekitar 1 sehingga 6 tahun.
Sementara Dugro® Complete pula diformulasi dengan kalori setinggi 1kcal/1ml, bertujuan untuk membantu si kecil yang memerlukan manfaat ‘Catch-Up Growth’. Antara nutrien tumbesaran lain yang terkandung dalam Dugro® Complete adalah Protein, Kalsium, Vitamin D dan Zink.
Dugro® Complete turut mengandungi asid lemak yang baik untuk tubuh si kecil. Ia juga dilengkapi prebiotik IcFOS serta Inulin untuk persekitaran usus yang baik. Produk ini boleh diambil oleh kanak-kanak yang berumur 1 tahun dan ke atas.
Kedua-dua Dugro® Sure dan Dugro® Complete dirumus tanpa sebarang sukrosa bagi mengurangkan risiko kerosakan gigi. Jadi, ibu bapa tak perlu risau kerana produk ini diformulasikan sehabis baik untuk kesihatan anak-anak anda!
Jom dapatkan Dugro® Sure & Dugro® Complete sekarang juga!

Rangkaian produk Dugro® boleh didapati di mana-mana pasaraya berhampiran anda. Tapi, musim-musim PKP macam sekarang kami pasti ramai yang tak selesa nak keluar rumah kan? Jangan risau, anda boleh membuat pembelian secara atas talian sahaja melalui Lazada.

Jika memerlukan sebarang maklumat lanjut mengenai produk Dugro® Sure dan Dugro® Complete, anda boleh klik sahaja di sini ataupun layari laman Facebook rasmi mereka di sini.


Jangan Ambil Remeh Bila Badan Berbau, Anda Mungkin Mengalami Masalah Kesihatan Ini!

“Eh, badan kau ni berbau lah, kau tak perasan ke?”
 ” Yeke, aku rasa ok je”
giphy.com

Pernah tak ada orang tegur macam perbualan di atas? Kalau pernah, jangan ambil remeh. Mungkin anda anggap badan berbau ini adalah perkara biasa, tetapi tidak juga. Hal ini kerana, anda mungkin tak tahu bahawa badan berbau yang anda alami itu menandakan perkara lain mengenai kesihatan anda!Setiap bahagian tubuh kita yang berbau ini sebenarnya mempunyai maksud tau. Ini 5 jenis bau badan yang anda jangan lepas pandang.
1. NAFAS BERBAU SEPERTI BUAH TANDA DIABETIS
http://www.elimpulso.com/

Diabetis atau kencing manis adalah antara penyakit yang amat digeruni ramai. Malah penyakit ini juga berpunca dari keturunan. Menurut Robert Gabbay, M.D., Ph.D., Chief Medical Officer di Joslin Diabetes Center, Boston, Amerika Syarikat, diabetis berlaku kerana badan kita mempunyai kandungan insulin yang rendah dan menyebabkan kadar gula meningkat. Disebabkan tubuh badan pengidap diabetis ini tidak dapat mengeluarkan ‘acidic chemical’ seperti biasa, ini menyebabkan nafas anda berbau seperti buah-buahan. Anda mungkin tak perasan sampailah ada orang lain tegur atau jika ke klinik, doktor pasti tahu. Antara tanda-tanda lain adalah bibir anda cepat kering, cepat keletihan, sukar untuk bernafas dan sakit di bahagian dada.

2. BAU KAKI TANDA MASALAH ‘ATHLETE’S  FOOT ‘
www.youtube.com
Pakai kasut bertutup lama sikit saja, buka kasut habis satu rumah bau busuk kaki. Adakah anda dalam kategori ini? Kalau ya, ini bermakna kaki anda telah dijangkiti kuman atau dipanggil ‘fungal infection’. Jika anda perasan, kalau kulit kaki kering, bersisik, atau selalu melecet atau kemerah-merahan, ini bermakna anda mengalami ‘athlete’s foot’ iaitu masalah jangkitan kulit di bahagian kaki. Tapi, awas! Jangan pula anda selalu menyentuh bahagian kaki yang mengalami jangkitan kuman tersebut kerana dikhuatiri akan merebak ke kawasan badan yang lain. Elakkan memakai kasut bertutup terlalu lama dan dapatkan rawatan doktor dengan cepat. Nanti susah pula nak berjalan kan?
3. NAJIS BERBAU TANDA KEKURANGAN LAKTOSA
http://www.menshealth.com/
Mungkin ramai yang dah tahu bahawa najis berbau busuk dari kebiasaan menandakan ada yang tidak kena dengan badan anda. Najis yang berbau busuk dari kebiasaan berlaku apabila usus kita tidak mengeluarkan enzim yang secukupnya iaitu laktosa. Ini yang menjadikan perut anda agak bergas, penuh dan juga akan menyebabkan bau kentut yang busuk. Tetapi, reaksi berbeza akan dialami oleh setiap orang bergantung kepada keadaan fizikal. Ada juga yang akan mengalami kekejangan, sakit perut yang melampau atau pening kepala. Untuk kebiasaan manusia, memerlukan sebanyak 12 gram laktosa iaitu bersamaan dengan satu cawan ais krim.
4. BAU AIR KENCING YANG KUAT TANDA JANGKITAN AIR KENCING
http://www.igancure.com/
‘Urinary tract infections ‘(UTIs) adalah kondisi dimana akan menyebabkan air kencing anda berbau agak kuat. Hal ini berlaku kerana, bakteria yang selalunya adalah E-coli, telah masuk ke dalam sistem urinari anda dan menyebabkan infeksi di kawasan berkenaan. Kerapkalinya, situasi air kencing berbau ini akan berlaku kepada wanita berbanding kaum lelaki kerana saluran urinari agak berbeza. Jadi, kalau kencing anda agak berbau, anda dinasihatkan untuk berjumpa dengan doktor untuk rawatan selanjutnya.
Rujuk : Tahukah Anda 9 Warna Air Kencing Ini Menerangkan Tahap Kesihatan Tubuh Badan Kita!
5. MULUT BERBAU TANDA ‘SLEEP APNEA’
http://www.covingtonsmiles.com/
‘Sleep apnea’ adalah satu keadaan dimana anda tidur anda terganggu disebabkan gangguan pernafasan. Kalau bangun pagi dan dah gosok gigi pun mulut masih berbau, ini bermakna anda mengalami ‘sleep apnea’ kerana pernafasan ketika tidur asyik terhenti dan bermula semula. Keadaan ‘sleep apnea’ selalunya akan menyebabkan anda berdengkur dan menjadikan mulut anda kering, iaitu punca utama kepada nafas berbau. Apa yang perlu anda lakukan adalah dengan merawat masalah tidur dahulu. Hal ini kerana, gangguan ketika tidur amat berkait rapat dengan masalah darah tinggi, diabetis dan masalah jantung. Jadi, dapatkan rawatan segera kalau tak mahu terlambat.
Rujuk: Anda Selalu Berdengkur Ketika Tidur? Awas, Ini Mungkin Puncanya!
*Penting untuk kita sentiasa ‘alert’ dengan keadaan kesihatan diri sendiri supaya segala penyakit dapat dicegah sebelum terlambat betul tak? Kalau nafas berbau tu jangan biar saja ya.
Sumber : Women’s Health


Jangan Ambil Remeh Cagu Pada Kuku Kaki, Kalau Melarat Terpaksa Dibedah!

“Aduh, sakit betul jari kaki aku ni…ni mesti cengkam kuku. Nak kena pergi klinik ke? Ada petua?”
Mesti ramai dalam kalangan anda yang pernah kena cagu atau cengkam kuku? Rasa sakit dan tak selesa sudah semestinya apabila asyik tersentuh sahaja permukaan kasut ketika berjalan. Biasanya kita kena cagu ini apabila baru lepas potong kuku dan ada juga orang sebut sebagai kaki sebayam / kuku sebayam. Ibu jari kaki merupakan yang paling besar berkemungkinan mengalami cagu. Memang stres bila kena! Walaupun kecil tapi sakit yang amat… Rasa berdenyut-denyut jari kaki tu.

Kenapa cagu ni boleh berlaku, adakah petua merawat cagu dan bagaimana kita nak elakkan cagu daripada kerap berlaku? Jom ketahui lebih lanjut tentang cagu di bawah ini.
CAGU PADA KUKU KAKI

Cagu ialah keadaan dimana hujung kuku anda tumbuh memasuki kulit yang terletak dibahagian tepi kuku tersebut. Ia disebabkan oleh tekanan daripada tepi kuku yang tumbuh ke dalam kulit jari kaki.

Ia boleh dirawat di rumah. Tetapi jika tidak dirawat dengan baik, cagu ini boleh menjadi jangkitan kuman atau lebih teruk lagi menjadi bengkak bernanah yang memerlukan rawatan pembedahan.
SIMPTOM-SIMPTOM

1. Sakit dan berasa pedih pada jari kaki, pada sebelah atau kedua-dua belah kuku.
2. Kemerah-merahan disekeliling kuku kaki.
3. Bengkak pada jari disekeliling kuku.
4. Jangkitan kuman pada tisu disekeliling kuku kaki.
Cagu boleh berlaku pada lelaki dan perempuan. Ia selalunya berlaku pada mereka yang mempunyai kaki yang berpeluh seperti pada remaja. Dan ia juga berlaku pada mereka yang sudah tua kerana kuku kaki yang menebal. Banyak perkara yang boleh menyebabkan masalah ini. Ia adalah:
1. Potong kuku dengan cara yang tidak betul. Bagi kuku kaki, anda dinasihatkan untuk memotong kuku tersebut tidak terlalu dalam dan ianya perlu lurus.
2. Kuku kaki yang tidak sekata
3. Kasut yang ketat hingga memberi tekanan pada kuku kaki
4. Kecederaan pada kuku kaki
5. Postur duduk yang salah
6. Tidak menjaga kebersihan kaki
Penggunaan kaki yang berlebihan seperti dalam atlet boleh mendedahkan seseorang kepada masalah ini juga. Aktiviti menendang sesuatu ataupun yang memberikan tekanan pada kaki dalam satu tempoh yang lama akan meningkat risiko seseorang itu mengalami masalah cagu. Beberapa aktiviti ini adalah bola speak, futsal dan tinju.
KOMPLIKASI

Terdapat beberapa komplikasi jika seseorang itu tidak mendapatkan rawatan yang sepatutnya. Komplikasi tersebut adalah:
1. Jangkitan kuman pada bahagian tulang
2. Jangkitan kuman yang selalu juga boleh menyebabkan ulser dibahagian yang terlibat
3. Pada pesakit diabetes, jangkitan kuman dibahagian tersebut boleh teruk hingga menyebabkan kematian sel dikawasan tersebut. Gangrene boleh berlaku hingga menyebabkan jari kaki perlu dipotong.
RAWATAN

Cagu yang tidak mengalami jangkitan kuman selalunya boleh dirawat di rumah. Akan tetapi jika kuku tersebut telah memasuki kulit ataupun menyebabkan jangkitan kuman, anda diminta untuk mendapatkan rawatan di klinik
Untuk rawatan di rumah, boleh merawat masalah ini dirumah dengan mencuba:
1. Rendam kaki dalam air suam selama 15 hingga ke 20 minit 3 hingga 4 kali sehari
2. Tolak hujung kulit kaki dengan menggunakan kapas yang dibasahkan dengan minyak zaitun.
3. Gunakan ubat tahan sakit seperti paracetamol
4. Krim antibiotik seperti neomycin boleh disapu ditempat tersebut untuk mengelakkan jangkitan kuman
5. Anda boleh mencuba rawatan ini dirumah untuk beberapa hari. Jika sakit tersebut semakin teruk dan anda susah untuk berjalan, anda dinasihatkan untuk berjumpa dengan doktor untuk mendapatkan rawatan
Bagi prosedur mencabut kuku, selalunya jika kuku tersebut masuk ke dalam kulit dengan dalam, kuku tersebut perlulah dicabut. Prosedur tersebut akan melibatkan pemberian ubat bius pada bahagian jari tersebut terlebih dahulu. Kuku akan dipotong pada bahagian kuku yang memasuki kulit tersebut sahaja. Bahagian sebelah yang tidak terlibat selalunya tidak akan dibuang.
Anda juga perlu memakai kasut khas ataupun selipar untuk membenarkan kawasan tersebut pulih dengan sepenuhnya terlebih dahulu. Elakkan pergerakan yang banyak. Kuku akan tumbuh beberapa bulan balik selepas prosedur tersebut.
CARA UNTUK MENGELAKKAN MASALAH CAGU

1. Potong kuku dengan lurus. Elakkan daripada memotong kuku dengan melengkung
2. Elakkan daripada memotong kuku dengan terlalu pendek
3. Guna kasut yang sesuai dan tidak terlalu ketat
4. Jika kuku kaki terlalu tebal dan tidak sekata, mungkin prosedur untuk membuang kuku kaki tersebut perlu dilakukan.
Sumber: Dr. Zubaidi Hj. Ahmad


Jangan Bagi Anak Gigit Mainan Lama Terutamanya Warna Kuning, Merah & Hitam. Kenapa?

Tabiat anak-anak kecil yang suka mengigit adalah normal ketika proses mereka sedang membesar. Hal ini kerana pertumbuhan gigi sedang berlaku dan mereka akan lebih suka untuk menggigit segala barang yang dicapai. Barang mainan tidak terkecuali dalam menjadi ‘mangsa’. Tapi tahukah anda bahawa sebenarnya bahaya untuk anak-anak kita gigit barang mainan khususnya yang sudah lama? Jangan biarkan kalau tidak mahu anak-anak terdedah dengan kimia!
Jangan Bagi Anak Kita Gigit Mainan Lama!

Paling bahaya adalah mainan lama yang berwarna KUNING, MERAH dan HITAM. Kenapa?
Dr Andrew Turner daripada University of Plymouth mendapati unsur bahan kimia berbahaya paling banyak pada mainan lama yang berwarna kuning, merah dan hitam! Mainan lama ni tinggi kandungan kimia berbahaya seperti kadmium kerana kadmium diperlukan untuk membuat mainan yang berwarna warni.

Mainan lama ni banyak unsur kimia berbahaya seperti plumbum, kadmium, selenium dan bermacam lagi dibandingkan mainan moden kerana zaman dulu kawalan untuk mainan tak seketat zaman sekarang.

Jadi hati-hati bila ziarah ke rumah orang tua atau saudara mara yang banyak barang mainan lama ye.
Jangan bagi anak masukkan ke dalam mulut terutamanya mainan lama yang berwarna kuning, merah dan juga hitam.
p/s : Mainan baru pun lebih kurang sama je. Elakkan anak kita gigit atau masukkan ke mulut selagi boleh kecuali kita yakin mainan tu selamat untuk anak kita sebab banyak kes keracunan plumbum tanpa sedar daripada mainan yang digigit ni.
RESPONS DAN PERTANYAAN DARI ORANG RAMAI

Sumber : Taufiq Razif


Jangan Bagi Kentang Kalau Anak Tengah Berkahak & Kembung Perut, Ini Sebabnya…

Tidak mudah sebenarnya menyediakan makanan untuk si kecil. Banyak pantang larang perlu dititikberatkan demi menjaga kesihatan serta tumbesaran mereka.
Antara perkara ibu bapa sering terlepas pandang adalah memberi kentang untuk anak-anak dan dijadikan rutin harian. Sebenarnya, kentang boleh menyebabkan kahak, gatal mata, hidung dan sebagainya.

Baca juga: Rupanya Ada 6 Makanan Boleh Jadi ‘Ejen’ Pencair Kahak, Boleh Cuba Ni!
JANGAN BAGI KENTANG KALAU ANAK BERKAHAK & KEMBUNG PERUT
Hal ini kerana dalam kentang mengandungi patatin dan solanine. Untuk anak-anak yang alah dengan 2 unsur ni, memang senang kahak nak berkumpul bila makan kentang. Ikuti penerangan lanjut oleh Dr Mazliana Mazlan.

Antara simptom lain bila alah pada patatin dan solanin:
– Gatal mata
– Gatal hidung dan bersin
– Gatal kulit
– Gegatal dan eczema
– Gatal dan sakit tekak
– Batuk kahak

Boleh juga sebabkan masalah dengan usus:
– Loya dan muntah
– Kembung perut
– Cirit birit

Anak-anak, kalau ada masalah macam ni bila diorang makan kentang atau fries, mungkin kena cuba elakkan kejap lepas ni.
Betulkan usus anak dulu.
Elakkan makanan ultra processed dari anak, banyakkan real food. Ini salah satu cara paling utama untuk betulkan usus anak-anak.

Real food macam kentang ni, sepatutnya baik untuk anak makan, tapi bukan semua yang sesuai dan serasi. Kalau anak batuk, saya biasanya elakkan kejap kentang dari anak-anak.  Sebab taknak trigger lagi batuk dengan kemungkinan kahak akan berkumpul lebih banyak.
Korang boleh perhatikan anak-anak ok, samada kentang okay atau kurang okay untuk anak korang. Sekarang musim anak demam, batuk, selsema kan.
Elakkan beli french fries dari restoran fast food tau kalau anak tak lalu sangat nak makan. Balik rumah buat bubur kosong letak keledek, atau beli air kelapa pun lagi baik, insyaAllah.
Sumber: Dr Mazliana Mazlan


Jangan Bagi ‘Silent Treatment’ Bila Beri Pengajaran Pada Anak, Terangkan Salah Mereka

Menghukum anak atas kesalahannya adalah perkara lazim dilakukan oleh ibu bapa sebagai tanda pengajaran untuk mereka perbetulkan kesilapan. Namun, dalam menghukum perlu juga menjelaskan tentang kesalahan yang dilakukan oleh anak.
Melalui perkongsian ilmu keibubapaan dari Puan Wan Nur Syakira, tindakan ‘silent treatment’ atau senyap tak bercakap dari ibu bapa akan menyeksa emosi dan beri kesan sangat buruk pada si kecil. Maka, komunikasi yang sihat begitu penting.

Baca juga: 5 Cara Untuk Bina Suasana Keluarga Bahagia, Baru Anak Tak Bergaduh!
MENYEBABKAN EMOSI ANAK TERJEJAS & BERI KESAN BURUK
Gambar hiasan: Google.

Silent treatment atau senyap tak bercakap dalam memberi pengajarannya kepada silap anak sangat menyeksa emosi anak dan beri kesan sangat buruk pada mereka.

Sebagai orang dewasa dan ibu bapa, berkomunikasilah dengan sihat.

Ada silap, bincang secara berdepan dengan anak.
Dengar cerita dari sisi mereka sepenuh perhatian.
Tegur dengan jelas apa silap dan kenapa ianya silap.
Boleh nyatakan kecewa dan marah kita.
Andai kita ibu bapa perlu masa untuk redakan marah, terus terang dengan baik pada anak, ” Ibu ayah perlu masa untuk
redakan marah dan kecewa ni. Ibu ayah sayangkan kamu, cuma beri masa ya sekejap untuk ibu ayah tenangkan diri “.
Latihlah diri sendiri sebagai ibu bapa untuk cepat memaafkan anak, kerana apabila besarnya dan cepatnya kita beri kemaafan, akan besar dan cepat juga anak akan berubah.

Berpada-padalah dan ihsan lah ketika mendidik anak, lagi-lagi kalau anak masih belum mumayyiz dan berada di sekolah rendah. Dalam menghukum mereka, fahami juga bagaimana mereka berfikir.
ANAK 6 TAHUN KE BAWAH OTAK LOGIKNYA MASIH BELUM TERBENTUK
Gambar hiasan: Getty Images.
Tahu tak anak 6 tahun ke bawah otak logik ya masih belum terbentuk? Hanya otak emosi saja berkembang ketika umur macam ni.
Bahagian frontal lobe (otak logik) hanya berkembang umur 6 tahun hingga mereka dewasa. Perkongsian oleh Doktor Rozanizam Zakaria.
Impak dia besar, dalam dan lama pada kehidupan anak. Ramai dewasa yang saya temui masih tak boleh move on dari trauma sebegini.
Kebanyakan ibu ayah yang marah sampai tahap ini, hakikatnya salah anak tu sebahagian sahaja yang selebihnya sebab faktor sendiri:

Trauma sendiri yang tak selesai.
Penat.
Burnout.
Projection (marah dekat orang lain tapi project pada anak).

Belajar kawal 4 benda di atas, supaya tak jadi 10 benda di atas. Kalau tak, percayalah, kita sedang mewariskan sesuatu kepada anak.
Sumber: Facebook Wan Nur Syakira


Jangan Beli Sebarangan Produk Kalau Tak Nak Kulit Rosak! 5 Krim Ini Bantu Pelihara Kulit Anda..

Kulit wajah yang bersih dan terjaga sememangnya menjadi idaman sesiapa sahaja tak kira lelaki mahupun wanita. Tapi apa yang anda perlu tahu ialah kulit wajah kita tidak sama dan memerlukan krim yang berbeza bergantung kepada keadaan kulit kita ini termasuklah pola aktiviti yang kita lalui saban hari.

VPROVE Cream Expert merupakan krim yang telah di rumus khas mengikut jenis kulit yang berbeza bagi merealisasikan impian wanita dan lelaki di luar sana yang inginkan kulit bersih dan bebas dari sebarang cela.

Bayangkanlah artis Korea Park Bo Gum pun pakai VPROVE Cream Expert untuk pelihara kecantikan kulit dia. Didatangkan dalam satu series ini 5 jenis Krim yang jadi kegilaan ramai pengguna di luar sana.

1. Rhodia Power cream
Kalau anda semua nak tahu Rhodia Power Cream ni dirumus khas untuk anda yang aktif bekerja di dalam dan diluar diluar office. Ye la! Bila dah perubahan suhu dari sejuk ke panas memang sah-sah la kulit tu akan rosak. Nak-nak pulak bagi mereka yang kerja di kawasan lapangan, anda memang perlu dapatkan dan lihat sendiri keberkesanan krim ini.

2. Rose Veil Cream
Rose Veil Cream ni pulak merupakan krim yang dirumus khas dari ekstrak bunga ros.  Selain, dapat mencerahkan ianya juga dapat menyekatakan tona kulit wajah. Bau krim ni sangat lembut. Teksturnya pown sangat ringan dan tidak berminyak. So, bagi anda yang ada masalah kulit wajah tak sekata tu, boleh cuba produk ni. Highly recommended!

3. Oil Paper Cream
Krim ini khas untuk  anda yang ada kulit berminyak. Fungsi krim ni untuk serap minyak. Jadi lepas nie tak de dah la kulit yang berkilat ala-ala kertas minyak tu sebaliknya, kulit anda akan kekal matte tapi masih lagi lembap. Jangan risau krim ni tak sumbat liang pori kulit anda jadi tak perlu buat deep cleansing.

4. Dust Defense Cream
Ha! Krim ni memang sesuai untuk semua jenis kulit sebab ianya menghalang debu dan habuk daripada menyumbat liang roma kulit anda. Dengan kesibukkan jalan raya, orang bakar sampah sana sini memang berhabuk dan berdebu lah udara kita. Jadi kulit kita pun kena ada protection la kan? Sebab ni lah mereka hasilkan Dust Defense Cream. Nak bantu anda jaga kulit wajah anda.

5. Peptide Lifting Cream
Biasalah semakin hari kita semakin di mamah usia kan? Makin tua! Normal sangat kalau ada kedutan di wajah. Ye la Kolagen yang dihasilkan oleh kulit pun dah makin berkurangan. Kini dengan adanya Peptide Lifting Cream anda tak perlu la nak pergi suntik sana-suntik sini, membazir tau! Peptide Lifting Cream ni akan bantu untuk enhance kan lagi keanjalan kulit wajah anda.  Hanya dengan beberapa sapuan sahaja.  Hebatkan?

Apa pun anda kena tahu yang VPROVE Cream Expert adalah krim yang dirumus khas oleh dermatologist. Jadi ianya ialah long term benefit dan bersifat natural. Jangan bimbang jika berlaku sebarang alahan dan anda dapati krim tersebut tidak sesuai digunakan, VPROVE Cream Expert akan pulangkan wang anda.

Anda boleh dapatkan krim ni di laman web rasmi mereka iaitu BEAUTYSTALL atau anda boleh singgah di mana-mana cawangan Watsons yang terpilih. Tak pun boleh beli melalui Watsons online portal.
 Facebook VPROVE Cream Expert
 BEAUTYSTALL Malaysia
 Watsons Online


Jangan Biasakan Trend Bawa Bayi Tengok Wayang, Banyak Kesan Tak Elok!

Sudah menjadi kebiasaan untuk mana-mana pasangan membawa anak kecil bersama-sama menonton wayang berikutan terdapat beberapa kekangan. Bagaimanapun, setiap pasangan perlu sedar membawa anak kecil menonton wayang kurang sesuai dipratkikkan dan akan memberi kesan terhadap anak tanpa kita sedar.
Menurut perkongsian seorang doktor di media sosial, beliau menjelaskan beberapa risiko yang bakal berlaku sekiranya membawa bayi di bawah usia 2 tahun ke pawagam. Ikuti perkongsian ini.

Baca juga: Tips Pilih Gunting Ikut Usia Anak, Bahaya Kalau Salah Pilih!
JANGAN BIASAKAN TREND BAWA BAYI TENGOK WAYANG

Jelas Dr Ahmad Firdaus, pawagam bukan untuk bayi dan beberapa faktor perlu dititkiberatkan sebelum membawa mereka.

Sebelum bawa bayi kecil menonton filem di panggung wayang fikir dulu. Ada banyak faktor yang menyebabkan ia tidak berapa sesuai.
1. Bunyi di ukur melalui nilai decibel (dB). Secara amnya, decibel yang selamat untuk pendengaran adalah 85 dB ke bawah. Lebih daripada itu dianggap tidak selamat jika terdedah secara berterusan. Ini untuk dewasa, kalau bayi pendedahan kepada bunyi yang kuat secara beterusan boleh menyebabkan kerosakan.

2. Suhu di pawagam biasanya sangat sejuk dan hanya orang yang mempunyai selaput lemak yang tinggi pun boleh rasa kesejukannya. Inikan pula bayi yang kecil. Jika terdedah kepada suhu rendah terlalu lama, ia akan akibatkan hipotermia.
3. Pawagam adalah tempat yang tertutup. Bayi pula tidak boleh mengenakan pelitup muka akibat risiko sesak nafas. Bayi akan terdedah kepada risiko jangkitan kuman bawaan udara (airborne) dengan lebih mudah.

4. Koyak. Banyangkan tengah syiok layan jiwang sambil meleleh air mata, bayi menangis sekuat hati. Hati penonton akan koyak. Stress. Nak marah tapi kena sabar. Akhirnya rasa rugi pula beli tiket mahal-mahal tetapi diganggu oleh tangisan si cilik yang mahu pulang dan tidur di rumah sahaja.
Jadi, janganlah bawa bayi atau kanak-kanak yang tak faham cerita “heavy” di pawagam. Duduk sahaja lah di rumah dan bergilir lah tonton di pawagam ataupun dapatkan khidmat penjaga.
Sumber: Facebook Dr Ahmad Firdaus


Jangan Buang Biji Jambu Batu, Elok Untuk Anak Makan & Senang Nak Berak

“Kena buang biji jambu batu ni. Bahaya…”
Kalau bagi anak-anak makan jambu batu, situasi di atas mesti selalu jadi kan? Ini kerana kita telah ‘dimomok’ dengan fahaman biji jambu batu tidak elok kerana ianya terlalu keras untuk diberi kepada si cilik.

Sebenarnya, biji jambu ada banyak khasiat baik dan boleh selamat jika diberi anak-anak makan. Nak tahu apa? Ikuti perkongsian Dr Mazliana Mazlan ini.
Baca juga: Tak Payah Pening-Pening, Satu Hidangan Sehari Dah Cukup Untuk Dapat Vitamin C

JANGAN BUANG BIJI JAMBU BATU, ELOK UNTUK ANAK MAKAN
Menurut penjelasan tersebut, biji jambu mempunyai serat yang sangat tinggi dan boleh membantu perjalanan najis anak dengan baik. Selain. itu, jambu batu mempunyai vitamin C yang lebih tinggi dua kali ganda berbanding buah oren.

Selalu kita tak bagi anak makan biji jambu batu. Kita fikir tak boleh makan sebab ianya keras dan tak sesuai untuk anak. Tapi sebenarnya biji jambu batu sangat tinggi dengan serat, dan boleh bantu perjalanan najis anak dengan baik.
Anak yang dapat makanan seimbang, patutnya membuang paling kurang sekali sehari. Kalau tak macam ni, pastikan kita sediakan makanan tinggi serat lebih kerap untuk anak-anak.
Vitamin C dalam jambu batu, dua kali ganda lebih tinggi dari oren tau. Lebih banyak antioksida pulak tu. Bagus sangat kalau kita dapat jadikan jambu batu antara buah mingguan yang patut ada di dapur. Banyak sangat khasiat yang anak-anak boleh dapat.

Ini merupakan antara khasiat buah jambu batu:
1. Najis anak dapat keluar dengan baik dan tak keras atau kena teran selalu sampai muka merah.
2. Imuniti anak kuat dan kurang dapat sakit dan dijangkiti kuman.
3. Badan mereka sihat sebab selalu ambil makanan tinggi antioksida.
4. Kulit anak cantik dan tak kering.
5. Bagus untuk kesihatan mata anak sebab ada kandungan caroteniod.
Pelbagai betul khasiat jambu batu yang anak boleh dapat kalau kita jadikan buah yang wajib ada di dapur paling kurang sekali dalam dua minggu. Ajar anak-anak untuk jadikan habit mereka cari buah bila lapar dan bukan jajan.

Jadi, akan banyak pilihan buah yang kita akan cuba cari untuk ajar anak makan. Banyak lagi pilihan, banyak jugak khasiat yang pelbagai anak akan dapat. Begitu.
Sumber: Facebook Mazliana Mazlan


Jangan Buang Langsir Lama! Ini DIY Cara Mudah Tebuk Eyelet Ring Pada Langsir

Dekat rumah anda, mesti ada banyak kain langsir lama tak pakai kan? Sekiranya ada lagi kain langsir lama yang masih elok, apa kata anda buat langsir eyelet.
Tak ada lubang pada langsir tersebut? Jangan risau, penulis kongsikan cara-cara mudah bagaimana nak buat lubang eyelet ring pada langsir itu. Ini merupakan cara DIY yang dikongsikan oleh Puan Dura. Jom ikuti caranya di bawah!

Baca juga: Jangan Salah Pilih Bumbung, Selidik Dulu Jenis & Faktornya Supaya Tak Menyesal!
LANGSIR LAMA JANGAN BUANG, BOLEH ‘ADJUST’ LAGI

Cara-cara tebuk langsir eyelet.

Nah belanja hampa cara-cara nak buat tebuk bulat langsir ni. Langsir lama yang ketinggalan zaman pun hampa tebuk ja, dah jadi baru. Tak payah pergi upah tebuk dekat kedai, tebuk sendiri saja hehehe.
CARA MUDAH TEBUK BULAT EYELET PADA LANGSIR

BARANG DIPERLUKAN:

Eyelet ring langsir
Pembaris
Gunting
2 marker pen (berbeza warna)

LANGKAH-LANGKAH:
1. SUSUN EYELET RING DI ATAS HUJUNG BAHAGIAN KEPALA LANGSIR

Letak eyelet ring untuk ukur bagi sama rata. Tak ada ukuran untuk letak ring sebab bidang kain tak sama, cuma untuk bidang 60 you all letak 8 keping ring sahaja. Ukur agak-agak, tak sama sikit-sikit kira halal je.
2. GUNA MARKER PEN UNTUK TANDA BULATAN EYELET

Bulatkan dengan marker pen.
3. HASIL SELEPAS DITANDA

Macam ini…
4. TANDA TEPI BULATAN BERJARAK 1/4 INCI DENGAN WARNA LAIN

Selepas itu, tanda tepi 1/4 inci. Tanda untuk kita gunting sat lagi.
5. GUNA GUNTING DENGAN CARA SEPERTI DI GAMBAR

Guna gunting macam ini. Senang nak tikam, hujung dia tajam sangat-sangat dan jaga-jaga jari.
6. GUNTING PADA TANDA 1/4 INCI TADI

Kasi tikam dia.
7. HASIL SETELAH DIGUNTING

8. BELAH EYELET RING GUNA PISAU TUMPUL

Belah ring tu guna pisau. Jangan guna pisau baru, guna pisau lama yang tidak tajam okay.
9. EYELET RING BAHAGIAN TAJAM LETAK DI ATAS

Letak bahagian eyelet ring yang tajam dekat atas.
10. LETAK EYELET RING TIDAK TAJAM DI BAWAH LANGSIR

Bubuh bagi betul-betul. Kalau tak betul, gunting sikit-sikit lagi bagi masuk dalam bulatan tu.
11. TEKAN EYELET RING KEDUA-DUA BAHAGIAN DENGAN TANGAN

Tepuk dengan tangan saja, puk puk bagi betul-betul.
DAH SIAP!

Siap! Mudah kan? Buat sendiri saja hehehe.
Sumber: Facebook Dura


Jangan Buang Lebihan Nasi Semalam, Boleh Buat Keropok Tau! Sedapnya

Lebihan nasi semalam selepas bersahur ada lagi, nak buat apa ya? Ha! Dari dibiarkan begitu saja, apa kata cuba buat keropok nasi menggunakan lebihan nasi tersebut. Bukan itu sahaja, resipi ini didatangkan khas dari Indonesia pula tu. Hal ini kerana, keropok nasi ini agak popular juga di sana. Jadi, jom kita cuba buat keropok nasi yang mudah ni, boleh juga makan dengan nasi berlaauk atau nasi kerabu ketika berbuka puasa kan?
giphy.com

CARA HASILKAN KEROPOK NASI
Bahan-bahan
http://www.mssnaturalbeauty.com/
1 mangkuk nasi sejuk, rendam 1 jam
1 mangkuk tepung ubi / secukupnya
3 ulasbawang putih
1 sdt ketumbar
1 batang daun bawang saya ambil yang hijaunya saja. Hiris nipis
Garam secukup rasa
Stok ayam/ kiub ayam

Langkah-langkahnya
1. Blend nasi, bawang putih, ketumbar sampai halus
2.Masukkan garam, irisan daun bawang, kiub ayam. Kemudian masukkan tepung ubi sedikit demi sedikit sambil dikacau perlahan-lahan sampai liat.
3. Angkat adunan dan bentukkan lonjong (seperti keropok lekor batang) dan rebus dalam air mendidih sehingga terapung sendiri.
4. Angkat dan potong nipis, kemudian jemur di bawah cahaya matahari sehingga kering.
5.Hasilnya, keropok yang rangup apabila digoreng.

INILAH HASILNYA!
www.facebook.com/groups
Selamat mencuba!
Sumber :Mia Faiza (Kredit resepi: Fauziah Khary..resepi dari Indonesia)


Jangan Buang Sisa Ikan Selepas Disiang, Boleh Guna Jadi Baja Tanaman

Selepas selesai menyiang ikan, pasti sisanya akan dibungkus dan dibuang. Apa kata lepas ini jangan dibuang sisa ikan tersebut dan dijadikan baja untuk menghasilkan hasil tanaman lebih subur.
Baja sisa perut ikan sesuai digunakan untuk pelbagai jenis tanaman seperti sayuran dan buah-buahan. Mudah sahaja cara DIY pembuatan baja sisa ikan ini. Jom try!

Baca juga: Cara Tanam Daun Kesum, Dalam 3-4 Hari Dah Tunjuk Hasil!
SISA IKAN YANG DISIANG BOLEH GUNA JADI BAJA TANAMAN
Hari ni ke pasar. Ada lebihan sisa perut ikan tu saya peram dengan gula melaka sebagai baja tanaman (MOL Ikan). Memang sudah lama saya amalkan cara ini kerana ikan merupakan sumber amino asid yang sangat baik untuk tanaman.

Tidak kiralah sayuran, tanaman berbuah, hatta pokok bunga sekalipun, inilah baja semulajadi yang mudah diperolehi dan disediakan.

Saya kongsikan cara saya membuat baja ikan di sini.

Nisbah perut ikan dan gula merah= 1:1
Contohnya 1kg perut ikan + 1kg gula merah.
Peramkan 3 sehingga 4 minggu
Tutup dan simpan di tempat gelap. Selepas itu, tapis patinya.

Masukkan perut ikan ke dlm tong peraman. Gaulkan dengan gula merah. Lagi lama peram lagi power baja ni nanti.

Kadar bancuhan:

10ml pati + 1L air
Siram

Senang kan? Fungsi gula merah adalah untuk merangsang pembiakan bakteria serta menyuburkan tanah. Hasil tanaman seperti bayam, kesom, cili padi dan terung subur dengan begitu gemuk. Wah!

Sumber: Facebook Norahim Ibrahim


Jangan Buang TV Lama Anda, Ini Cara ‘Convert’ Kepada Smart TV

Zaman serba moden dan canggih ini pelbagai barang lama masih boleh diguna semula dengan penambahbaikan idea baharu seperti yang viral di media sosial baru-baru ini iaitu mengenai TV. Menerusi hantaran itu, TV lama tidak perlu dibuang atau beli baharu kerana boleh convert kepada Smart TV. Wah! Idea yang bernas tapi macam mana cara convert TV lama kepada Smart TV? Ikuti perkongsian lengkap di bawah.
Baca juga: Cara Langgan Disney+ HotStar (Malaysia). Harga Dari RM5 – RM54.90 Untuk 3 Bulan

CARA CONVERT TV LAMA KEPADA SMART TV, JIMAT DUIT!

Sebelum mula, pastikan kena ada TV dan dekat TV ada RCA port seperti gambar diatas.

Kemudian boleh beli android box. Tak kisah Android box jenama apa, asalkan boleh tukar TV kepada Smart TV. Fungsinya nak memberi ‘otak’ kepada TV untuk menjadi smart.
Kalau tak ada idea nak beli jenama apa, boleh beli Mi Tv. Stick atau Mi Box S di Shopee.
Mi Stick: https://shp.ee/b6k7hd5
Mi Box: https://shp.ee/9864x2v

Kemudian kena ada HDMI to AV Converter. RCA Cable berwarna merah, kuning dan putih juga perlu dibeli. Fungsi RCA ini untuk disambungkan ke TV dengan Android Box.

Jeng jeng jeng! Lepas dah sambung boleh layan Netflix di rumah bersama keluarga. Tak ada lah bosan asyik tengok yang sama sahaja kan.
Duit pun jimat tak perlu beli TV baharu. Asalkan ada 4 barang yang diperlukan terus jadi Smart TV. Selamat mencuba semua!
Sumber: Pemburu Tiket Murah


Jangan Buang Ubi Kentang Bertunas, Rupanya Boleh Guna Pada Cermin Kereta Untuk Air Hujan Mengalir Laju!

Pasti ramai yang pernah jumpa ubi kentang yang dah bertunas kan? Perkara itu berlaku kerana ia telah disimpan terlalu lama. Kalau jumlahnya banyak sayang pula hendak buang. Disebabkan nak berjimat, anda pun akan kupas kulit dan masak. Rupanya tindakan itu boleh membahayakan seisi keluarga yang makan kentang bertunas.
Setiap yang tercipta pasti ada fungsinya, ubi kentang yang bertunas boleh digunakan untuk cermin kereta. Cara itu telah dikongsikan oleh pengguna Tiktok @joson_jezi. Ikut dengan lebih lanjut.

Baca juga: Tak Pandai Pilih Sayur? Ini Cara Terbaik Pilih Sayur-Sayuran Di Pasar Terutama Buat Generasi Muda

JANGAN BUANG UBI KENTANG BERTUNAS

Tahukah anda ubi kentang yang bertunas atau rosak, jangan buang ada kegunaannya. Selalu air hujan akan mengalir pada cermin kereta. Kadang kala perkara itu boleh mengganggu penglihatan dan fokus pemandu. Hal ini boleh mendatangkan kesan buruk.

Oleh itu, jom cuba cara ini. Tak payah polish kerana bazir duit sahaja, hanya potongkan ubi kentang kepada dua bahagian dan gosok pada cermin kereta. Hasilnya, air hujan akan mengalir dengan laju tanpa meninggalkan kesan titisan yang terlalu banyak.

UBI KENTANG BERTUNAS BAHAYA UNTUK DIMAKAN
Kentang kalau dah rupa macam ini, terus buang sebab tinggi dengan kandungan glycoalkaloid. Kalau tak nak buang, tanam pun boleh. Glycokoid adalah bahan kimia yang secara semulajadi ada dalam kentang.
Kentang bertunas yang dah lama ada di dapur, tinggi dengan kandungan glycoalkaloid, berbanding kentang baru tidak bertunas. Glycoalkaloid, tidak mengapa jika kandungannya tak banyak apabila dimakan. Tapi jika berlebihan, akan buat penyakit lain pulak yang timbul. Terutama untuk ibu mengandung dan anak kecil.

Lebih hati-hati ya, jika rumah kita ada 2 golongan ini.
Muntah.
Cirit.
Sakit perut.
Antara kesan sampingan jika makan kentang bertunas yang tinggi kandungan glycoalkaloid. Jika terlampau banyak kandungan glycoalkaloid yang diambil, ada risiko lain yang lebih membahayakan.
Rendahkan tekanan darah.
Tinggikan denyutan nadi.
Demam.
Sakit kepala.

Malah, boleh juga bawa kepada kematian. Pernah tengok cerita Hindi, dia kupas biji epal banyak-banyak, dan kisar. Kemudian masukkan dalam protein shake orang yang nak diracun.
Sebab dalam biji epal ada kandungan cyanide yang kalau makan sebiji sahaja tak jadi apa. Tapi kalau makan dengan kuantiti yang banyak, boleh sampai akibatkan kematian.

Dulu sayang jugak nak buang, sebab dua biji sahaja kentang yang tinggal dan dah nak masak pagi itu buat sup ayam pulak. Tapi bila teringat kesan sampingan yang anak-anak ada kemungkinan boleh dapat, tak fikir panjang. Kalau anak-anak sakit, lagi teruk nak handle lepas itu. Apalah sangat dua biji kentang dan sup tanpa kentang kan.
VIDEO PENUH

 @jason_jezi
Ubi kentang gigi jangan buang, Air Jalan Laju Di cermin #TikTokGuru #jombelajar #learnontiktok #tips #jezismart #tiktoktech
 ♬ Coastline – Hollow Coves

Sumber: Tiktok joson_jezi, Facebook Mazliana Mazlan
joson_jezi


Jangan Buang Uncang Gel Silika, Ini 5 Kegunaannya Yang Wow!

Setiap kali kita ‘shopping’ kasut atau beg tangan, pasti kita akan jumpa beberapa paket gel silika dalam kotak tersebut bukan? Mungkin ada dalam kalangan kita yang tidak tahu bahawa gel silika ini mempunyai banyak manfaat dan kegunaannya. Jadi, jangan buang dulu gel silika tersebut kerana anda mungkin memerlukannya!
Baca juga: Kemas & Pantas, Ini Teknik Lipat Baju Cara Marie Kondo Guna ‘Konmari Method’

JANGAN BUANG GEL SILIKA, INI LIMA KEGUNAANNYA YANG WOW!

Selalunya bila anda membeli kasut baru, anda mesti akan terjumpa uncang gel silika dalam kotak kan? Apa yang anda buat dengan uncang gel silika? Buang? Ok, selepas ini jangan buang uncang gel silika tersebut. Gel silika sangat berguna untuk menyerap kelembapan dan mempunyai potensi tinggi untuk diguna semula! Berikut merupakan lima contohnya:

1. Letakkan di kotak peralatan bertukang (toolbox). Ia dapat mengelak peralatan tukang anda daripada menjadi berkarat.

2. Cermin depan kereta selalu berkabus pagi-pagi? Letakkan beberapa uncang gel silika di bawah cermin depan kereta anda untuk menyerap kelembapan cermin depan pada waktu pagi.

3. Letakkan uncang gel silika ke dalam kasut (terutamanya kasut sukan) untuk menyerap bau busuk dan hapak.

4. Ada buku yang basah dan perlu dijemur? Tak payah susah-susah jemur. Letakkan sahaja beberapa uncang gel silika di beberapa helaian yang basah. Kemudian tutup buku tersebut. Dalam masa 24 jam, buku anda akan kering semula.

5. Ada kamera dan takut kamera cepat rosak bila beg kamera terkena hujan? Letakkan beberapa uncang gel silika dalam poket beg kamera anda untuk memanjangkan hayat kamera anda.

*Okay jom cari balik gel silika dalam kotak kasut tu!
Sumber: Perbadanan Pengurusan Sisa Pepejal & Pembersihan Awam


Jangan Buat 5 Benda Ini Di Media Sosial Kalau Mahu Keluarga Selamat

“Hari ni duduk rumah seorang, nak letak Instagram lah..”
Inilah antara kelakuan orang zaman sekarang. Pergi mana, makan apa sehinggalah ketika ahli keluaga tiada di rumah pun hendak diupdatekan dalam media sosial. Untuk pengetahuan anda, perlakuan ini amatlah berbahaya kerana dapat mengundang insiden yang tidak diingini. Ini adalah 5 perkara yang anda jangan kongsi kalau mahu keluarga anda selamat!

JANGAN KONGSI 5 BENDA NI DI MEDIA SOSIAL KALAU NAK KELUARGA SELAMAT
1. BAGITAHU SUAMI OUTSTATION

Pencuri dan perompak paling takut dengan kehadiran sosok lelaki di dalam rumah kerana mereka tahu kebanyakan lelaki akan melawan dan mempertahankan diri dan keluarganya. Mereka paling seronok kalau mereka tahu tak ada lelaki langsung dalam rumah yang akan mereka pecah masuk

2. BAGITAHU LOKASI RUMAH

Kalau nak tunjuk lokasi ‘check-in’ di media sosial pun, jangan sesekali check-in di lokasi yang berdekatan dengan rumah. Lagi spesifik lokasi rumah kita dedahkan, lagi bahaya untuk keluarga kita.
3. TAYANG NO PLATE KERETA

Bukan cuma info seberapa banyak saman je boleh dikorek daripada no plate ni. Alamat rumah, no ic, no telefon, dan nama penuh semuanya boleh digali hanya dengan menayangkan no plate kenderaan kita. Buka je MyEG dan MyCariInfo ataupun emailkan pada syarikat insurans kereta tu, semuanya boleh digali dan dicari!
4. TAYANG NO IC DAN NO PASSPORT

Kadang kadang kita teruja sangat duk tayang keputusan peperiksaan sampai lupa nak tutup nombor ic anak kita. Kadang-kadang tu kita terupload gambar percutian kita dan keluarga sampai ‘ter-snap’ sekali gambar passport padahal nombor tu semua adalah data peribadi yang wajib kita lindungi. Kalau rasa ada yang curi data peribadi kita boleh je buat aduan di web [email protected] Pihak yang sebarluaskan data peribadi kita tu boleh dikenakan hukuman sampai RM500K tau!
5. BAGITAHU KETERLAMBATAN KITA MENJEMPUT ANAK

Kadang kadang kita selalu buat posting ” aduh.Terlambat lagi ambik anak aku kat sekolah “. Benda ni sendiri dah diperingatkan oleh PDRM sebab risiko untuk orang luar pantau dan intip keberadaan kita dan anak kita. Sebarang kelewatan kita, adalah risiko besar bagi anak kita jadi sebaiknya jangan kita bagitahu pada orang luar lebih-lebih di media sosial. Tolong ingatkan benda ni semua pada keluarga dan pasangan kita ye.
Sumber : Taufiq Razif


Jangan Buka Kipas & ‘Air Cond’ Serentak, Nanti Tak Sejuk Sampai Sudah!

Perasan tak bila anda buka kipas siling dan penghawa dingin serentak, akan rasa kurang dingin lebih kepada rasa angin saja? Lepas itu, lagi anda tinggikan suhu penghawa dingin tersebut, jadi jangan peliklah kalau bil elektrik pun melambung tinggi.
Sebagaimana yang dikongsikan oleh Muhammad Noramin Mat seorang HVAC/R Service Technician (Heating Ventilation and Air Conditioning/Refrigeration Service Technician).

Tambahnya lagi, apabila kedua-duanya dibuka secara serentak akan menyebabkan air filter ‘air cond’ menjadi cepat tersumbat ekoran suhu panas dan suhu dingin yang bergaul.
Baca juga: Seni Bina Ruang Tamu Sesuai Untuk Orang Islam, Aurat Lebih Terjaga & Tak Terdedah

JANGAN BUKA KIPAS & ‘AIR COND’ SERENTAK, NANTI TAK SEJUK SAMPAI SUDAH!
Gambar hiasan.

ON AIR COND + ON KIPAS BIASA (KIPAS SILING)
Assalamualaikum.
Semalam aku ada bagitau pasal ON AIR COND + ON KIPAS BIASA.
Kalau korang nak tahu, bila korang on je dua-dua benda ni dalam masa yang sama, nanti suhu panas dengan suhu dingin boleh bergaul, lepastu nanti filter air cond korang pun cepat tersumbat.
Jadi benda macam ini, korang kena kerap cuci filter air cond korang. Kalau tak cuci macam mana laa nak rasa SENSASI dingin air cond tu kan? Korang banyak rasa angin dari korang rasa dingin.
Kalau macam tu rugi je pasang air cond kat rumah kalau rasa dingin tu tak BEST! kan?
Nah ni, haah aku lukis gambar kat bawah bagi korang tengok (buka gambar, dalam tu ada cerita sikit) macam mana kitaran angin tu. Aku nak buat video grafik aku tak reti geng.
Aku lukis je la senang. Walaupun lukisan aku tak semolek lukisan Leonardo da Vinci. Korang paham dah kira ok lah aku rasa. Kalau rasa air cond tu dah tak sejuk. Boleh roger aku ok.
1. GAMBAR A – KITARAN HAWA PANAS & DINGIN DALAM KEADAAN BAIK

Situasi normal bila ON AIR COND & off kipas biasa. Kitaran hawa panas dan dingin dalam kondisi yang baik.
2. GAMBAR B – KITARAN HAWA PANAS & DINGIN BERCAMPUR BOLEH JADI PUNCA BIL ELEKTRIK TINGGI

Situasi ni kedua-dua on yang menyebabkan air cond pening dengan suhu ruang bilik. Kitaran hawa panas dan dingin bercampur (boleh jadi penyebab bil elektrik korang tinggi).
P/S: Kalau korang tahu guna ‘MOD DRY’, tu dah kira lain.
Sumber: Facebook Muhammad Noramin Mat


Bagi yang pertama kali bergelar  surirumah, anda tentu akan merasakan bagaimana kehidupan anda boleh berubah 360 darjah. Ada masanya ia boleh buat kita amat bersyukur, kadangkala letih, stres, sedih, dan sebagainya.
Selain itu, susah juga nak ‘tutup mulut’ mereka yang suka mengecam surirumah. Pada awalnya mungkin ramai yang terasa hati bila dengar ayat-ayat di bawah ini. Tapi lama-lama, mesti dah lali dan penat nak dengar lagi.

10 Ayat ‘Annoying’ Yang Surirumah Penat Nak Dengar
1. Bertuahnya kau!
Alhamdulillah, umumnya memang ramai surirumah yang bersyukur dapat jadi surirumah.
Tapi bukan semuanya jadi surirumah atas pilihan masing-masing. Ada yang terpaksa korbankan Degree, Master, PhD, dan gaji yang berkepuk-kepuk semata-mata terpaksa ikut suami mereka, tak dapat orang cari orang untuk jaga anak mereka, atau ada masalah lain yang kita tak tahu.

Jadi, jangan cepat buat andaian kalau kita tak tahu apa-apa tentang kehidupan mereka.

Foto Kredit: hee.nhs.uk
2. Kalau suami aku kaya, aku pun nak berhenti kerja.
Bagaimana definisi ‘kaya’ yang anda maksudkan? Tak tahu sama statement ini satu bentuk sindiran atau sebaliknya. Yang penting, seorang wanita bukannya buat keputusan untuk menjadi surirumah disebabkan suami mereka dah ‘kaya’.
Banyak faktor yang perlu dipertimbangkan untuk menjadi surirumah. Ramai yang rasa bersalah sebab tak mampu tolong kewangan suami. Kadang-kadang terpaksa ‘ikat perut’ dan berjimat-cermat sebelum keadaan betul-betul stabil.

3. Tak bosan ke duduk rumah sepanjang hari?
Cuba kalau kita tanya “Tak bosan ke pergi kerja hari-hari?” Apa yang dijawab? Takkan nak cakap bosan kan, sebab dah memang tanggungjawab kita untuk mencari rezeki dan menyara keluarga. Malah, jadi surirumah ini memang tak ada cuti. 24 jam sehari, 7 hari seminggu.
Kerja rumah tak pernah habis dan rasanya memang tak cukup masa untuk rasa bosan setiap hari. Bila ada masa lebih, kalau boleh nak berehat, 10 minit pun jadilah…
Foto Kredit: picsnaper.com
4. Bila nak kerja semula? Sayanglah sebab ada degree…
Sejujurnya, anda memang seorang yang prihatin. Tapi kami sendiri tak tahu nak menjawab dengan tepat. Paling cliche bolehlah jawab, “Tengoklah pada keadaan. Kalau ada rezeki, adalah.”
Tentang degree tu, jangan risau sebab hutang PTPTN kami masih belum kena blacklist. Memang dilema nak pilih antara kerjaya dan anak-anak, dan diharapkan orang lain tak perlulah buat kami rasa bersalah lagi.

5. Aku tak bolehlah kalau tak kerja. Cuti bersalin hari tu pun dah boring duduk rumah. Macam tak ada life!
Setiap orang ada kecenderungan masing-masing. Kalau ada yang rasa bosan, apa boleh buat.
Tapi, macam dinyatakan tadi, bukan semua orang mahu menjadi surirumah atas kerelaan sendiri. Ada yang terpaksa, nak buat macam mana? Mungkin keadaan yang tidak memihak untuk mereka bekerja buat masa ini. Jadi, janganlah kita mengusik emosi mereka ini lagi.

6. Mesti dah pakar bab-bab memasak dan urus anak kan? Kongsilah tips.
Ini bukan kes nak merendah diri. Tapi, janganlah expect kami hebat memasak macam Chef Wan dan tahu semua tips deko macam Eric Leong. Senang kata, bukan semua surirumah mahir memasak dan buat kerja rumah ya. Kebanyakan resepi pun masih jenis ‘campak-campak’ lagi.
Yang tengok dalam TV tu semuanya bohong. (Tapi, taklah dinafikan memang ada surirumah yang sangat sabar dan berbakat untuk buat semua kerja rumah dengan cekap.)
Mungkin hari ini tetamu datang pada waktu yang ‘tenang’. Kalau tak kena masa, memang boleh jadi caca marba dibuatnya.

7. Anak-anak tu mesti manja kan?
Amboi, senangnya cakap anak kita manja. Tak pernah tengok lagi ke mak-mak jadi singa jadian?
Tapi, anak mana yang tak suka ‘berkepit’ dengan ibu mereka, kan.
Ingatlah bahawa pelukan dan komunikasi dengan anak amat penting walaupun mereka dah meningkat usia.
Jadi, sama ada kita bekerja atau tidak, ia adalah tanggungjawab kita untuk mendampingi mereka, berbual dengan mereka, dan bermain dengan mereka.
Walaupun kita duduk di rumah, kita tetap ajarkan anak-anak dengan disiplin. Mereka kena cuci pinggan setiap hari, kemas bilik, dan uruskan pakaian mereka sendiri.

8. Apa yang kau buat sepanjang hari di rumah?
Aduh, malaslah nak cakap dengan orang yang tanya macam ni. Nak tengok senarai ke?

9. Bestlah dapat duduk rumah, tak payah pening kepala kat pejabat tu…
Di mana-mana pun sama saja rasanya… Bukan di pejabat saja yang ada masalah dan cabaran. Lagipun, setahu saya, wanita yang berhenti kerja dan jadi surirumah bukanlah sebab serabut dekat pejabat, tapi biasanya sebab masalah lain.
Kalau rasa nak cuba, bolehlah duduk di rumah dengan 3 orang anak ni. (Belum masuk lagi dengan suami yang akan balik kerja nanti. Hihi.)

10. Aku takut nak jadi surirumah. Kalau suami buat hal macam mana? Terkontang-kanting kena tinggal…
(Istighfar panjang dulu.) Kalau ada yang rasa mereka tak boleh berhenti atas faktor kewangan, tak ada siapa yang memaksa. Apapun, tujuan kita nak kahwin bukanlah untuk bercerai. Jadi, kenalah kuatkan hati dan tawakal. Kalau ditakdirkan suami nak buat hal, kena tunggu kita jadi surirumah ke?
Bagi yang betul-betul nak jadi surirumah, buatlah solat istikharah dan minta Allah tunjukkan jalan terbaik untuk kita. Memang pada awalnya kena berjimat-cermat. Tapi lama-kelamaan anda akan terbiasa. Keberkatan rezeki itu bukanlah dinilai daripada jumlah harta. Bersangka baiklah pada Allah tentang rezeki.

Setiap Ibu Akan Melalui Cabaran Yang Tersendiri
Setiap orang ada definisi bahagia yang tersendiri. Ramai wanita khususnya akan melalui perubahan demi perubahan dengan kehadiran cahaya mata. Jangan risau, setiapnya mempunyai rezeki yang Allah tetapkan. Tentu ibu-ibu sendiri lebih tahu apa yang terbaik untuk keluarga mereka pada waktu tersebut.
Sebagai seorang wanita juga, kita sepatutnya lebih memahami dan memberi sokongan kepada rakan dan saudara kita. Semoga setiap urusan anda akan dipermudahkan walau apa jua jalan yang anda pilih!


AWAS! Jangan Cakap Perkataan-Perkataan ‘Body Shaming’ Ini Masa Raya Nanti!

“Arghh tak sukanya balik kampung, mesti kena body shaming dengan keluarga lain…”
Perbuatan ‘body shaming’ telah menjadi suatu kebiasaan dalam masyarakat. Paling teruk, perkara pertama orang cakap setelah lama tidak berjumpa adalah menegur berat badan seseorang. Bukan sahaja menyakiti perasaan, malah terus potong ‘mood’ untuk bersosial.

Lebih-lebih lagi pada musim perayaan seperti Aidilfitri, ketika semua ahli keluarga berkumpul, waktu itu jugalah adat body shaming ini bermula. Bagaikan tiada topik lain untuk memulakan perbualan, mereka terus body shame tanpa mengira sensitiviti orang lain. Jadi, apa perkataan-perkataan body shaming?
Baca juga: Panduan Pilih Design Baju Raya Ikut Bentuk Badan Wanita, Barulah ‘Cun’!

PERKATAAN BODY SHAMING PATUT ELAK CAKAP WAKTU RAYA NANTI
Body shaming adalah perbuatan menghina fizikal seseorang sama ada secara langsung atau tidak langsung. Komen negatif itu juga termasuk mengenai berat badan, usia, rambut, pakaian, makanan atau daya tarikan seseorang.

Body shaming dapat menjejaskan kesihatan mental dan fizikal seseorang seperti depresi, gangguan makan serta perasaan membenci tubuh sendiri. Jom ambil tahu perkataan-perkataan body shaming.
1. “Wow, badan makin slim nampak.” sedangkan orang itu badannya gemuk.

Untuk pengetahuan anda, metabolisme setiap orang adalah berbeza. Ini bermakna sesetengah orang cepat naik berat badan manakala ada juga yang kekal langsing. Jadi, tidak perlu untuk mengatakan sesuatu mengenai tubuh badan seseorang kerana setiap orang, lain keadaan badannya.
2. “Kenapa makin kurus ni?” / “Macam mana boleh kurus macam ni?”
Mungkin ketika mengatakan ayat ini, anda sebenarnya sedang menunjukkan keprihatinan kepada orang itu dengan menegur perubahan berat badannya. Tapi apa yang anda tidak tahu adalah mungkin orang itu sedang sakit atau banyak memikirkan sesuatu perkara sehinggakan berat badannya menurun.
Maka, jika ingin menjadi rakan yang prihatin, elakkan bercakap mengenai keadaan fizikalnya kerana risau akan menyinggung perasaan mangsa. Guna perkataan yang sewajarnya tanpa menyentuh isu sensitif seperti tubuh badan.
3. “Itu perut ke tong gas, bro?”

Kadangkala mungkin niat anda hanya ingin berjenaka. Ketahuilah, jenaka anda mungkin mengguris perasaan seseorang terutama apabila melibatkan keadaan fizikalnya.
4. “Banyaknya jerawat di muka!”

Daripada menegur jerawat di muka seseorang, apa kata anda cuba mencari topik lain yang lebih menarik? Contohnya kerja apa, di mana dan aktiviti harian.. Setiap orang menginginkan kulit muka yang ‘flawless’. Mungkin juga dia sudah cuba pelbagai cara untuk menghilangkan jerawat yang timbul di muka.
Apabila ditegur sebegitu, ini akan menurunkan semangat seseorang untuk memulihkan jerawat di mukanya di samping keyakinan diri mereka menurun dengan mendadak. Kata-kata anda mungkin melekat di fikiran mereka untuk tempoh masa yang lama.
5. “Nampak ketat la bila kau pakai baju ni. Kalau orang lain pakai mesti elok je.”
Ini juga merupakan salah satu bentuk body shaming apabila anda membandingkan pakaian yang dipakai oleh mangsa akan kelihatan lebih baik pada badan orang lain.
Jika tiada perkara positif yang ingin anda katakan, lebih baik jika anda berdiam diri. Yang penting, tiada yang akan kecil hati.
6. “Banyaknya makan. Masih tak kenyang ke?”

Lebih-lebih lagi musim perayaan, pasti perkataan ini sering keluar. Sindiran ke atas kuantiti makanan seseorang juga merupakan body shaming yang patut anda hentikan!
Boleh jadi disebabkan anda, mereka akan kehilangan selera makan dan seterusnya merosakkan ‘mood’ mereka sepanjang hari.
Kata-kata itu sangat tajam bisanya. Setiap perkataan yang keluar dari mulut perlulah difikirkan sedalam-dalamnya dahulu sebelum bercakap. Mungkin bagi anda, ianya tidak mempunyai makna, tapi cukup untuk menghancurkan hati sesetengah orang.
Hentikan body shaming!
Sumber: IDN Times & CNN Indonesia


Jangan Cari Nahas, Doktor Kongsi Cara Elak Kanak-Kanak Diserang Tebuan

Baru baru ini kita dikejutkan dengan berita kematian seorang kanak-kanak meninggal dunia akibat dari sengatan tebuan. Kanak-kanak tersebut dilaporkan kritikal setelah disengat lebih 60 ekor tebuan. Perkara itu sahaja telah membuktikan bahayanya sengat tebuan ini. Jangan ambil mudah dengan sengatan ia.
Dr Redza Zainol melalui laman Facebooknya berkongsi tentang cara-cara bagi mengelak dari diserang tebuan, terutamanya bagi kanak-kanak yang mudah terdedah kepada serangan tebuan.

Dasyat rupanya tebuan ni. Kalau nak tahu, sengatan tebuan ni lagi bahaya dari sengatan labah-labah. Analisis data oleh Universiti Melbourne selama 13 tahun, dapati satu pertiga kes sengatan serangga beracun yang datang ke hospital adalah disebabkan oleh tebuan dan lebah.

Lagi-lagi kalau kena tebuan tanah, jenis tebuan ni sangat bahaya sebab penyengat dia sangat beracun. Kena 1-2 sengatan dah boleh buat kanak-kanak sesak nafas dan sakit yang amat. Yang terbaik ialah kita elakkan dari diserang oleh tebuan. Patutlah sampai ada peribahasa, “Jangan dijolok sarang tebuan.” Memang cari nahas kalau saja-saja nak jolok sarang atau tak sengaja terlanggar sarang tebuan.

Cara elak kanak-kanak dari diserang tebuan

– Jangan minum air tin berperisa manis ketika bermain halaman rumah. Ia boleh menarik perhatian lebah.
– Tak digalakkan berjalan tanpa kasut di atas rumput. Ada tebuan yang buat sarang di atas tanah.
– Jangan mengibas baju atau kain untuk menghalang serangan tebuan kerana pergerakan mendadak lebih menarik perhatian tebuan untuk menyerang.

– Jangan sesekali ganggu habitatnya kerana tebuan biasanya akan menyerang apabila habitat diganggu.
– Elakkan memakai wangian berbau manis atau memakai baju berwarna terang. Lebah mudah tertarik pada bau manis.
Nasihat yang boleh kita ikuti

1. Tutup rapat semua tingkap kereta.
2. Kalau diserang, lari secepat mungkin ke tempat perlindungan seperti rumah, bangunan dan kenderaan dengan menutup kepala dengan baju.
3. Ajarkan anak untuk tengok dulu dalam cawan yang berisi air manis sebelum minum. Lebah yang ada dalam cawan tu boleh tiba-tiba menyengat muka anak kita.
4. Pakai baju berlengan panjang dan seluar panjang di luar rumah.
5. Pakaikan anak dengan topi bila bermain di luar. Lebah sangat berjaga-jaga dengan haiwan berbulu kerana mereka akan cuba ambil madu. Lebah rasa kurang terancam bila berdekatan dengan mereka yang memakai topi.
6. Tutup rapat penutup tong sampah di luar rumah.
Bantu saya sebarkan supaya lagi ramai mak ayah yang peka. Setiap tahun ada saja kanak-kanak yang dimasukkan ke wad dan sampai meninggal dunia sebab disengat oleh tebuan. Tebuan bila menyerang, dia dah tak ambil tahu kita sengaja atau tak sengaja ganggu dia. Masa tu, tak ada siapa yang boleh hentikan serangan tu.
Sumber : Redza Zainol</a


Mak Ayah Wajib Hafal Di Mana Nak Cium & Gosok Anak, Rupanya Ada Maksud Tersembunyi!

Memberi ciuman kepada anak-anak sudah semestinya dapat merapatkan lagi hubungan antara ibu bapa dan anak. Namun, disebalik memberikan ciuman kepada mereka, ibu bapa perlu tahu dimanakah tempat yang sesuai untuk cium dan gosok anak-anak. Paling menarik sekali, setiap tempat ciuman anak-anak akan memberikan maksud yang berbeza!

Mak Ayah Wajib Tahu Kat Mana Nak Cium dan Gosok Anak-Anak

Kadang-kadang anak kita jadi liar dan nakal sebab dia kurang sentuhan dan ciuman mak ayah dia sebenarnya. Perasan tak kalau anak kita jatuh sampai benjol kepala, kita automatik rasa nak peluk cium anak kita dan gosok-gosok tempat benjol tu dan serta merta anak kita pun jadi makin tenang dan berkurang sakitnya. Perasan tak?
Tu la keajaiban sentuhan dan ciuman! Tapi nak cium anak pun kena ada ilmu baru la makin berkesan untuk anak kita. Ada 4 tempat ciuman dan 6 tempat gosokan yang kita kena hafal.

1. Ciuman di kepala adalah CIUMAN KEBANGGAN

Bila kita rasa bangga dengan pencapaian anak kita contohnya dia boleh skor A dalam exam dia cepat-cepat kita cium bahagian tengah kepala anak kita.
2. Ciuman di dahi adalah tanda REDHA

Bila anak kita buat sesuatu yang buat kita rasa redha dan ikhlas pada anak kita, dahi adalah tempat terbaik untuk kita cium.
3. Ciuman di pipi adalah ciuman RINDU

Bila ambil anak daripada taska atau bila anak baru balik daripada sekolah tempat terbaik nak cium adalah di pipi. Kadangkala tu kalau rindu sangat gomol je pipi pau si comel kita tu.
4. Cium kat tangan adalah bila kita rasa KASIH sangat kat anak kita

Ciuman di tangan ni istimewa sangat sebab tu kita kena ajar anak kita cium tangan kita. Ramai budak-budak bukan cium tangan tapi sujud kat tangan orang tua. Salah tu! Bersalam kena guna bibir atau hidung. Bukan dahi. Kalau pak Arab mesti dia tegur kalau budak-budak guna dahi masa bersalaman. Katanya dia tu tanda sembah, bukan tanda hormat.
Untuk tempat gosok tu sama je dengan 4 tempat ciuman tadi cuma tambah extra 2 tempat lagi.
1. Gosok di belakang leher ye kalau anak-anak nampak risau atau tak tenteram.
2. Gosok di dada pulak sangat mujarab untuk kurangkan kenakalan anak-anak. Sambil gosok tu mak ayah boleh cuba selawat atau baca surah surah pendek macam Al Fatihah atau Ayat Kursi.
PANTANG LARANG!

Jangan sesekali cium anak kat bahagian bibir. Memang nampak kiut tapi bibir sebenarnya dikhususkan untuk pasangan halal kita je. Area bibir adalah area yang penuh dengan reseptor yang membuatkan tempat tu jadi supersensitif. Dikhuatiri boleh membangkitkan nafsu syahwat. Anak-anak pun akan jadi keliru bila umurnya dah agak meningkat ke umur 5 – 6 tahun nanti. Kalau dah terlanjur amal cium mulut nak buat camne? Hentikan sekarang!
p/s : Tolong ajar pasangan kita ilmu ni ye.
Sumber: Mohammad Yaakub Yusra


Jangan Dibuang Biji Durian Selepas Makan, Boleh Dibuat Kerepek Rangup!

“Dah alang-alang makan durian ni, biji tu jangan dibuang sebab boleh buat kerepek..”
Pernah dengar atau makan kerepek biji durian tak? Mungkin ramai dalam kalangan kita yang masih tak tahu bahawa biji durian ini boleh dijadikan snek seperti kerepek. Nampaknya, tak ada lah kita buang biji durian selepas makan macam itu sahaja kan? Ada juga manfaatnya boleh dijadikan makanan jenis lain. Jom cuba!

KEREPEK BIJI DURIAN
1. Rebus terlebih dahulu biji durian ni.

2. Kemudian buang kulit biji durian ni..kalau tak nanti kerepek anda akan pahit.

3. Hiris biji durian ni nipis-nipis tau..lepas tu goreng.

4. Goreng dalam minyak yang panas tau..jangan terlalu panas, nanti tak pasal-pasal jadi kerepek hangit.

5. Taraaa! Dah siap goreng dahh..tunggu sejuk sikit, boleh ngapp terus. Tak nyempat nak buat kudap depan tv rasanya, sebab ramai peminat.. nak best blend gula, tabur gula sikit.

Sumber : Miela Syameela


Jangan Dibuang Halia Lama Dalam Peti Ais Tu, Boleh Tanam Semula!

Dah banyak halia dalam peti sejuk yang kena buang sebab dah lama. Tapi sayang la pula. Oleh itu, apa kata anda tanam semula halia yang lama supaya dapat tumbuh pokok halia yang baru? Tak payah jauh-jauh, belakang rumah pun dah boleh tanam. Nanti nak guna tak perlu lagi ke kedai untuk beli halia.
TANAM HALIA DEKAT RUMAH JE
Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya. Nak tahu cara caranya sila tengok gambar ya.

1. Ini contoh halia yang masih ada dalam peti ais, saya pakai “glove” sebab nak cuci dia.

2. Kemudian potong potong halia mengikut tunas yang dah tumbuh.

3. Rendam selama 20 minit dalam bancuhan racun kulat, ini untuk mematikan fungus yang ada.

4. Kemudian keringkan.

5. Letak kedalam tanah atau medium tanaman seperti cocopeat yang basah.

6. Kambuskan nya. Siram sekali dalam dua hari hanya untuk kekalkan kelembapan sahaja. Tunas akan keluar sekitar seminggu selepas ditanam.

7. Ta daaaaa! Ini yang Kak BB dah alihkan dalam guni.

8. Ini selepas 6 bulan, kalau nak dapat halia muda boleh harvest dah. Untuk dapatkan halia tua tunggu 2 bulan lagi (8 bulan total)

9. Inilah hasilnya. Yang ini dah boleh guna untuk masakan anda. Selamat mencuba. Tanam halia ye.

*Haa, dah tak payah beli dah halia dekat kedai, silap haribulan dah boleh jual ni!
Sumber: Hafizul Hakim